open-index/open-wikipedia-markdown huggingface dataset:
സെസ്റ്റാപോനി

പടിഞ്ഞാറൻ ജോർജിയയിലെ സെസ്റ്റപോനി ജില്ലയുടെ ഭരണകേന്ദ്രമാണ് **സെസ്റ്റപോനി - Zestafoni or Zestaponi** (correct pronunciation - Zestaponi [zɛstʼapʰɔni]) (Georgian: ზესტაფონი) . **സെസ്റ്റഫോനി** എന്നും ഈ പട്ടണം അറിയപ്പെടുന്നുണ്ട്. ഇമെറെതി പ്രവിശ്യയുടെ ഭാഗമായ ഈ പ്രദേശം പുരാതന ജോർജിയയിലെ ചരിത്രപരമായ മാർഗ്‌വെറ്റിയിൽ ഉൾപ്പെട്ട ഒരു കേന്ദ്രമായിരുന്നു. ജോർജിയൻ ഓർത്തഡോക്‌സ് ചർച്ചിന്റെ പ്രവർത്തന മേഖലയാണ് സെസ്റ്റാപോനി. കൊൽകേറ്റി സമതലത്തിൽ നിന്നും വളരെ ദൂരെയായി കിഴക്ക് വശത്തായാണ് സെസ്റ്റപോനി സ്ഥിതിചെയ്യുന്നത്. ക്‌വിറില നദിയുടെ ഇരുകരകളിലുമായാണ് ഈ പട്ടണം നിലകൊള്ളുന്നത്. 
ഇത് ഒരു പ്രധാനപ്പട്ട വ്യവസായ കേന്ദ്രമാണ്. മാങ്ഗനീസ് അയിരിൽ നിന്ന് ഇരുമ്പ് ലോഹം നിർമ്മിക്കുന്ന വൻ ഫാക്ടറികൾ ഇവിടെയുണ്ട്.
ഒരു അർധ ഉഷ്ണ മേഖലാ പ്രദേശമായ ഇവിടെ താരതമ്യേന തണുപ്പ് അനുഭവപ്പെടുന്നു. ഇവിടത്തെ ശരാശിരി താപനില ജനുവരിയിൽ കുറഞ്ഞത് നാലു ഡിഗ്രി സെൽഷ്യസും കൂടിയത് 25 ഡിഗ്രി സെൽഷ്യസുമാണ്. ഓഗസ്റ്റിൽ ചൂടുള്ള വേനൽ കാലത്തെ താപനില കുറഞ്ഞത് 24 ഡിഗ്രി സെൽഷ്യസും കൂടിയത് 75 ഡിഗ്രിയുമാണ്. 
ഈ പ്രദേശത്തിന്റെ ചുറ്റുമുള്ള നാട്ടിൻ പുറങ്ങൾ വീഞ്ഞ് വളരുന്ന പ്രദേശമാണ്.
## വ്യവസായം
സെസ്റ്റാപോനി നഗരവും അതിന് സമീപത്തുള്ള ഷോഫാപാനി എന്ന ചെറിയ പട്ടണവും വ്യവസായ കേന്ദ്രങ്ങളാണ്. ലോകത്തിന്റെ ആവശ്യത്തിന് വേണ്ട ഇരുമ്പിന്റെ ആറു ശതമാനം ഇരുമ്പ് വിതരണം ചെയ്യുന്നത് ഇവിടെ നിന്നാണ്. രാജ്യത്തെ ഏറ്റവും വലിയ ഇരുമ്പ് ഫാക്ടറി പ്രവർത്തിക്കുന്നത് ഇവിടെയാണ്. 1998ൽ ഇവിടെ 35,000 ടൺ സിലിക്കൺ മാങ്ഗനീസും 11,000 ടൺ മീഡിയം കാർബൺ മാങ്ഗനീസും നിർമ്മിച്ചിരുന്നു.
2006 ഫെബ്രുവരിയിൽ ബ്രിട്ടീഷ് സ്റ്റീൽ ട്രേഡിങ് കമ്പനിയായ സെറ്റംകോർ ഇവിടത്തെ ഇരുമ്പ് അയിര് കമ്പനി ഏറ്റുടുത്തു.
 
ഇലക്ട്രിക്കൽ ഉൽപ്പന്നങ്ങളും ഇവിടങ്ങളിൽ നിർമ്മിക്കുന്നുണ്ട്. അലുമിനിയം, കോപ്പർ കേബിളുകളും വയറുകളും ഇവിടെ നിർമ്മിക്കുന്നുണ്ട്. സോവിയറ്റ് ഭരണ കാലത്ത് തീപിടിക്കാത്ത മണ്ണ്, മാർബിൾ, വസ്ത്രങ്ങൾ എന്നിവ നിർമ്മിക്കുന്ന ധാരാളം കമ്പനികൾ ഇവിടെ ഉണ്ടായിരുന്നു. ജോർജിയയിലെ വീഞ്ഞുണ്ടാക്കുന്ന  പ്രധാന കേന്ദ്രം കൂടിയാണ് സെറ്റാപോനി. റ്റ്‌സിറ്റ്ക, റ്റ്‌സോലികൗരി എന്നീ ഗണത്തിൽ പെട്ട വീഞ്ഞു ലോകപ്രസിദ്ധമാണ്.
## ചരിത്രം
മൂന്നാം നൂറ്റാണ്ടിൽ ഐബീരിയയിലെ ഫർനവാസ് ഒന്നാമൻ എന്ന ഭരണാധികാരി നിർമ്മിച്ചതെന്ന് കരുതപ്പെടുന്ന ഷോറാപാനി പട്ടണത്തിലെ ചെറിയ പുരാതനമായ ചെറിയ കോട്ടയുടെ അടുത്ത് നിന്ന് 2 കിലോമീറ്റർ (1.2മൈൽ) ദൂരെയായാണ് സെസ്റ്റാഫോനി നഗരം സ്ഥിതിചെയ്യുന്നത്. 1560കളിൽ എഴുതപ്പെട്ട ചരിത്ര രേഖകളിലാണ് ആദ്യമായി സെസ്റ്റാഫോനി പട്ടണത്തെ കുറിച്ച് പരാമർശിക്കുന്നത്. പട്ടണത്തിന്റെ പേര് ക്‌വിറില നദിയുടെ തീരത്തിന്റെ പേരുമായി ബന്ധപ്പെട്ടു കിടക്കുന്നു. ജോർജിയൻ ഭാഷയിൽ ഫോനി എന്നാൽ ക്‌വിറില നദിയുടെ തീരം എന്നാണ് അർത്ഥം. സെഡ ഫോനി എന്നാൽ മേലെ തീരം (Upper Phoni) എന്നാണ് അർത്ഥമാക്കുന്നത്. പുരാതന കാലത്തെ തദ്ദേശവാസികളും വിദേശ സഞ്ചാരികളും ഇങ്ങനെയാണ് ഉപയോഗിച്ചിരുന്നത്.
പ്രധാനമായും റഷ്യയിലും ഉക്രെയ്‌നിലും സ്ഥിതിചെയ്തിരുന്ന കൊസാക് സൈന്യം 1820കളിൽ ഇവിടെ വിന്യസിക്കപ്പെട്ടിരുന്ന കാലത്ത് ഇവരാണ് ഈ പ്രദേശത്തെ ക്‌വിറില എന്ന് വിളിച്ചത്. 1920കളിൽ ഇതിന്റെ പേര് ജുഗേലി എന്നാക്കി മാറ്റി. പിന്നീടാണ് ഈ നഗരത്തിന് ചരിത്രപരമായ അതിന്റെ പേര് വീണ്ടും ലഭിച്ചത്.
നിരവധി ചരിത്ര സ്മാരകങ്ങൾ സെസ്റ്റാഫോനി മേഖലയിൽ സ്ഥിതിചെയ്യുന്നുണ്ട്. 11ആം നൂറ്റാണ്ടിൽ സ്ഥാപിച്ച സെഡ സഖാര, ആറാം നൂറ്റാണ്ടിൽ സ്ഥാപിച്ച തബകിനി, പതിനൊന്നാം നൂറ്റാണ്ടിലെ റ്റ്‌സേവ എന്നിവയാണ് പ്രധാന ചരിത്ര സ്മാരകങ്ങൾ.

## അവലംബം

വർഗ്ഗം:ജോർജ്ജിയ (രാജ്യം)
വർഗ്ഗം:ജോർജ്ജിയ(രാജ്യം)യിലെ ജനവാസപ്രദേശങ്ങൾ
ഹരേകള ഹജബ്ബ

മാംഗളൂരുവിലെ ഓറഞ്ച് വിൽപ്പനക്കാരനായ **ഹരേകള ഹജബ്ബ** ഒരു സമൂഹ്യ സന്നദ്ധ പ്രവർത്തകനാണ്. തന്റെ ചെറിയ വരുമാനത്തിൽ നിന്ന് മിച്ചംവെച്ച് ഒരു വിദ്യാഭ്യാസ സ്ഥാപനം തന്നെ തുടങ്ങിയതിലൂടെ ഹജബ്ബ മാധ്യമങ്ങളിലും പൊതുരംഗത്തും പ്രസിദ്ധനായി മാറി. സി.എൻ.എൻ ഐബി.എൻ നൽകുന്ന റിയൽ ഹീറോ എന്ന ബഹുമതിക്ക് അദ്ദേഹം തിരുഞ്ഞെടുക്കപ്പെട്ടു. 2012 നവ്ംബറിൽ ബി.ബി.സി ന്യൂസ് ഹജബ്ബയെകുറിച്ച് 'അൺ ലെറ്റേഡ് ഫ്രൂട്ട് സെല്ലർ' എന്ന തലക്കെട്ടിൽ ഒരു ലേഖനം പ്രസിദ്ധീകരിക്കുകയുണ്ടായി . മാംഗളൂർ സർവകലാശാല അടുത്തിടെ അവരുടെ പാഠ്യപദ്ധതിയിൽ ഹജബ്ബയെ കുറിച്ച് ഒരു പാഠം ഉൾപ്പെടുത്തിയിട്ടുണ്ട്. 2020-ൽ, അദ്ദേഹത്തിന്റെ മുൻകൈയ്ക്കും നേട്ടത്തിനും ഇന്ത്യയിലെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ നൽകി ആദരിച്ചു. 

വളരെ ചെറിയ സാമ്പത്തിക ശേഷിയുള്ള കുടുംബമായതിനാൽ, ഹജബ്ബ  ചെറുപ്രായത്തിൽ തന്നെ പഠനം ഉപേക്ഷിച്ച് ഓറഞ്ച് വിൽപ്പനയിലേർപ്പെട്ടു.    തന്റെ സമ്പാദ്യത്തിന്റെ ഒരു ഭാഗം അദ്ദേഹം സൂക്ഷിച്ചുവെച്ച് ഗ്രാമത്തിൽ ഒരു ചെറിയ സ്കൂൾ തുടങ്ങാൻ അദ്ദേഹത്തിന് കഴിഞ്ഞു. സർക്കാർ പിന്തുണയും സ്വകാര്യ വ്യക്തികളുടെ സംഭാവനയും കൊണ്ട് വളർന്ന വിദ്യാലയം ഇന്ന് ഹജബ്ബ സ്കൂൾ എന്നാണ് അറിയപ്പെടുന്നത്. താരതമ്യേന പരിമിതമായ സാഹചര്യങ്ങൾക്കിടയിലും, ജന്മഗ്രാമത്തിലെ വിദ്യാഭ്യാസത്തിന്റെ ലക്ഷ്യത്തിനായി അദ്ദേഹം നൽകിയ അസാധാരണമായ സംഭാവനകൾക്ക് അദ്ദേഹം പ്രശസ്തനാണ്. തന്റെ ഗ്രാമത്തിൽ ഒരു പ്രീ-യൂണിവേഴ്സിറ്റി കോളേജ് നിർമ്മിക്കുക എന്നതാണ് ഹജബ്ബയുടെ അടുത്ത സ്വപ്നം. 
## അവലംബം

വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വിക്കിവാൻഡ്

വിക്കിപീഡിയ ലേഖനങ്ങൾ സുഖമമായി വായിക്കാൻ ഉതുകുന്ന സോഫ്റ്റ് വെയറാണ് **വിക്കിവാൻഡ്** (Wikiwand). അനവധി ബ്രൗസറുകളിൽ എക്സ്റ്റെൻഷനായും, മൊബൈൽ ആപ്പ് ആയും ഇത് ലഭ്യമാണ്.

## ചരിത്രം
ലിയോർ ഗ്രോസ്മാൻ(Lior Grossman), ഇലൻ ലെവിൻ(Ilan Lewin) എന്നിവർ ചേർന്ന് 2014ലാണ് വിക്കിവാൻഡ് നിർമ്മിച്ചിറക്കിയത്. ഈ സോഫ്റ്റ് വെയർ നിർമ്മിക്കാനുണ്ടായ കാരണത്തെക്കുറിച്ച് ഗ്രോസ്മാൻ ഇപ്രകാരം പറയുന്നു.

ലോകത്തിൽ ഏറ്റവും അധിക സന്ദർശിക്കപ്പെടുന്ന വെബ്സൈറ്റുകളിൽ അഞ്ചാം സ്ഥാനവും,  അമ്പത് കോടിയിലധികം ആളുകൾ സന്ദർശിക്കുന്നതുമായ വെബ് സൈറ്റാണ് വിക്കിപീഡിയ. എന്നിട്ടും ഈ സൈറ്റിന്റെ കെട്ടിനും മട്ടിനും  ഒരു പതിറ്റാണ്ടിലേറേയായിട്ടും ഒരു മാറ്റവും വരുത്തിയിട്ടില്ല എന്നത് ഞങ്ങൾക്ക് കൗതുകരമായി തോന്നുന്നു.  തിങ്ങിനിരങ്ങിയും, കുത്തിനിറച്ചത് പോലെയും, വായിക്കാൻ ദുർഗ്രഹമായ ചെറിയ അക്ഷരവിന്യാസവും തീരെ ഉപയോക്ത സൗഹൃദമല്ലാത്തതുമായ സജ്ജീകരണങ്ങളും കൊണ്ട് നിറഞ്ഞിരിക്കുന്നതാണ് ഇപ്പോഴത്തെ സൈറ്റ് .

2015 മാർച്ചിൽ, ഐഫോൺ, ഐപാഡ് എന്നിവയ്ക്കായി വിക്കിവാൻഡ് ഒരു ഐഒഎസ് ആപ്ലിക്കേഷൻ പുറത്തിറക്കി.

2020 ഫെബ്രുവരിയിൽ, ഒരു ആൻഡ്രോയിഡ് ആപ്പ് വികസിപ്പിക്കുകയായിരുന്നു.

2021-ൽ, ഒരു വിക്കിവാൻഡ് പേജ് സന്ദർശിക്കുന്നത് സന്ദർശകൻ്റെ ഉപകരണത്തിൽ നൂറുകണക്കിന് അഭ്യർത്ഥനകളും നിരവധി മെഗാബൈറ്റ് ഡാറ്റയും പരസ്യദാതാക്കളുമായി കൈമാറ്റം ചെയ്യാൻ ഇടയാക്കി.

2023 ജനുവരി 12-ന്, വേർഡ്‌ട്യൂൺ റീഡുമായി സഹകരിച്ച് ടെക്‌സ്‌റ്റ്-ടു-സ്പീച്ച്, എഐ - ജനറേറ്റഡ് സംമ്മറീസ് എന്നിവ പോലുള്ള പുതിയ ഫീച്ചറുകളും ഓവർഹോൾ ചെയ്ത ഇൻ്റർഫേസും സഹിതം വിക്കിവാൻഡ് 2.0 ഔദ്യോഗികമായി സമാരംഭിച്ചു.മാർച്ച് 1-ന്, എല്ലാ ലേഖനങ്ങളുടെയും മുകളിൽ ജിപിടി-3(GPT-3)-യിൽ അധിഷ്ഠിതമായ ഒരു ചോദ്യോത്തര ഫീച്ചർ ചേർത്തു.

## ലഭ്യത
#ക്രോം
#സഫാരി
#ഫൈയർഫോക്സ്
#വിക്കിവാൻഡിന്റെ വെബ്സൈറ്റിലൂടെയും
വിക്കിവാൻഡ് ലഭിക്കുന്നു.
ഐ ഫോൺ, ഐപാഡ് ആപ്പുകൾ ആയും 2015 മുതൽക്ക് വിക്കിവാൻഡ് ലഭിക്കുന്നു.
## സാമ്പത്തികം
ആറു ലക്ഷം ഡോളർ വിക്കിവാൻഡിനു സഹായ ധനമായി ലഭിച്ചു കഴിഞ്ഞു. ലാഭത്തിന്റെ 30% വിക്കിമീഡിയ ഫൗണ്ടേഷനു സംഭാവന ചെയ്യുന്നതായിരിക്കുമെന്ന് പ്രഖ്യാപിച്ചിരിക്കുകയാണ് നടത്തിപ്പുകാർ.
 ഇത് ലഭ്യമാണ്
## അവലംബം
വർഗ്ഗം:വിക്കിപീഡിയ
വർഗ്ഗം:കമ്പ്യൂട്ടർ ഇന്റർഫേസുകൾ
എൽഗോൺ പർവ്വതം

:*See also [[Mount Elgon District]]*
ആഫ്രിക്കയിലെ ഉഗാണ്ട, കെനിയ എന്നീ രാജ്യങ്ങളുടെ അതിർത്തിയിലുള്ള ഒരു മൃതാവസ്ഥയിലുള്ള ഒരു അഗ്നിപർവ്വതമാണ് **എൽഗോൺ പർവ്വതം**. കിസുമു എന്ന സ്ഥലത്തിന്റെ ഉത്തരഭാഗത്തും കിതാലെയുടെ പടിഞ്ഞാറുമായാണിതു കാണപ്പെടുന്നത്. ഉഗാണ്ടയ്ക്കകത്താണ് ഈ പർവ്വതത്തിന്റെ കൊടുമുടിയായ **വാഗാഗൈ** സ്ഥിതിചെയ്യുന്നത്. 4,321 മീ. (14,177 അടി) ഉള്ള എൽഗോൺ പർവ്വത്തിനു ഉയരത്തിൽ ആഫ്രിക്കയിലെ പതിനേഴാമതു സ്ഥാനമാണുള്ളത്. ഈ നിർജ്ജീവ അഗ്നിപർവ്വതത്തിനു 240 ലക്ഷം വർഷത്തെ പഴക്കം ശാസ്ത്രജ്ഞർ കണക്കുകൂട്ടുന്നു. ഇതാണ് കിഴക്കൻ ആഫ്രിക്കയിലെ ഏറ്റവും പഴയ മൃതാവസ്ഥയിലുള്ള അഗ്നിപർവ്വതം. ഇത് 3,500 ചതുരശ്ര കിലോമിറ്റർ പ്രദേശത്താണ് നിലകൊള്ളുന്നത്. 
## ഭൗതിക ഘടന
കിഴക്കൻ ഉഗാണ്ടയുടെയും പടിഞ്ഞാറൻ കെനിയയുടെയും അതിർത്തിയിലുള്ള ഈ അഗ്നിപർവ്വതം, ഒറ്റയ്ക്കു നിലകൊള്ളുന്നു. ഇതിന്റെ വ്യാസം 80 കിലോമീറ്ററും ഉയരം ചുറ്റുപാടുമുള്ള പീഠഭൂമിയിൽനിന്നും 3,070 മീറ്ററും (10,070 ft) ആകുന്നു. ഇതിന്റെ ഉയരങ്ങളിൽ ഉള്ള തണുത്ത കാലാവസ്ഥ വൈവിധ്യമാർന്ന സസ്യജന്തുജാലങ്ങൾക്കു ജീവിക്കാൻ ഉതകുന്നതാണ്. 

എൽഗോൺ പർവ്വതത്തിന് 5 പ്രധാന കൊടുമുടികൾ ഉണ്ട്:
*വാഗാഗായ്
*സുദെക്ക്
*കൊയൊത്തൊബോസ്
*മുബിയി
*മസാബ
## പേര്
മസായി ഗോത്രജനതയും ബമസാബ ഗോത്രവും വ്യത്യസ്ത പെരുകളിലാണ് ഈ പർവ്വതത്തെ വിളിച്ചുവരുന്നത്.

## സസ്യലതാദികൾ
ചില അത്യപൂർവ്വ സസ്യങ്ങൾ ഇവിടെ വളരുന്നുണ്ട്. Ardisiandra wettsteinii, Carduus afromontanus, Echinops hoehnelii, Ranunculus keniensis, and Romulea keniensis. എന്നിവയാണ് അവയിൽ ചിലവ.

## പ്രാദേശിക ജനവിഭാഗങ്ങൾ
എൽഗോൺ പർവ്വതം നാലു ആദിവാസി ജനവിഭാഗങ്ങളുടെ വാസസ്ഥാനമാണ്. ബഗിസു, സപീഞ്ചക്, സബാഓട്ട്, ഒഗീക്ക് എന്നിവരാണവർ. ഇവരെ പൊതുവായി, എന്ദൊറോബോ എന്നു വിളിച്ചുവരുന്നു.

## അവലംബം

വർഗ്ഗം:അഗ്നിപർവ്വതങ്ങൾ
വർഗ്ഗം:ആഫ്രിക്കയിലെ പർവ്വതങ്ങൾ
രിയാള

സ്വൂഫിസത്തിലെ പടവുകളിൽ ഒന്നാണ് റിയാള . കഠിനമായി  ശരീരത്തെ മെരുക്കിയെടുക്കൽ എന്നാണ് ഇത് കൊണ്ട് അർത്ഥമാക്കുന്നത്. സ്വൂഫി  സംജ പ്രകാരം ശരീരവും {നഫ്സ് } ആത്മാവും [റൂഹ്} രണ്ടാണ് . ഭൗതികതയെ സ്നേഹിക്കുന്ന ശരീരത്തിനു    പരലോകതേക്ക് തിരിച്ചു പോകേണ്ട ആത്മാവിനു മേധാവിത്യം നൽകാൻ വേണ്ടിയുള്ള കഠിനമായ സാധന വഴികളാണ് റിയാള .  സ്വൂഫിസത്തിലെ ഉന്നത പാതകൾ താണ്ടണമെന്നു ആഗ്രഹിക്കുന്നവരാണ് റിയാള ചെയ്യുക . ഒരു മുറബ്ബിയായ മശായിഖിന്റെ  { സ്വൂഫി ഗുരു} കീഴിൽ തർബ്ബിയത് {ആത്മീയ ശിക്ഷണം} നൽകിയാണ് റിയാള യിലേക്ക് പ്രവേശിപ്പിക്കുക.  വ്രതം , ഏകാന്ത ധ്യാനം ,ഏകാന്ത വാസം ,മൗന വ്രതം , ഭൗതിക പരിച്ഛേദനം , തുടർച്ചയായി നമസ്കരിക്കുക, ഖുർആൻ പാരായണം ചെയ്യുക, ദിക്റുകൾ ചൊല്ലുക , ഭക്ഷണ നിയന്ത്രണമേർപ്പെടുത്തുക,ദേശാടനം എന്നിങ്ങനെ വിവിധ പ്രതലങ്ങളിലൂടെ റിയാള പരന്നു കിടക്കുന്നു .   . ദേശാടനങ്ങളിൽ പുണ്യാത്മാക്കളുടെ മഖാമുകൾ സന്ദർശിക്കുക നിർബന്ധമായ കടമയായി കരുതുന്നു. വർഷങ്ങളുടെ ഇടവേളകളിലാണ് റിയാള പൂർത്തിയാവുക . ഇത് പൂർത്തിയാകുന്നതോടെ ആത്മാവിനു ശരീരത്തിന് മേൽ കടിഞ്ഞാൺ ലഭിക്കുമെന്നും ദൈവിക വലയത്തിലേക്ക് ആത്മാവ് സഞ്ചരിക്കുമെന്നും  സ്വൂഫികൾ കരുതുന്നു

വർഗ്ഗം:സൂഫിമാർഗ്ഗം
കെല്ലി ക്ലാർക്സൺ

ഒരു അമേരിക്കൻ ഗായികയും ഗാനരചയിതാവും എഴുത്തകാരിയുമാണ് **കെല്ലി ക്ലാർക്സൺ** (ജനനം: ഏപ്രിൽ 24, 1982). 2002-ലെ പ്രഥമ അമേരിക്കൻ ഐഡൽ സംഗീത ഷോയിലെ ജേതാവായതു മുതലാണ് ഇവർ പ്രശസ്തിയിലേക്കുയർന്നത്. അന്നു മുതൽ "ഒറിജിനൽ അമേരിക്കൻ ഐഡൽ" അല്ലെങ്കിൽ "ക്യൂൻ ഓഫ് കവേർസ്" എന്നാണ് ക്ലാർക്സൺ അറിയപ്പെടുന്നത്. ഇതിനു പുറകെ വേൾഡ് ഐഡലിൽ ഇവർ രണ്ടാം സ്ഥാനത്തും എത്തിച്ചേർന്നു.

സംഗീതത്തിനു പുറമെ ടെലിവിഷനിലും സിനിമകളിലും തന്റെ സാന്നിധ്യം അറിയിച്ചിട്ടുള്ള  കെല്ലി ക്ലാർക്സൺ തന്റെ ആലാപനത്തിലെ വൈവിധ്യത്തിലും ആഴത്തിലും വളരെ പ്രശസ്തയാണ്. മൂന്ന് ഗ്രാമി പുരസ്കാരം, മൂന്ന് എംടിവി വീഡിയോ മ്യൂസിക് പുരസ്കാരം, 12 ബിൽബോർഡ് സംഗീത പുരസ്കാരം, നാല് അമേരിക്കൻ സംഗീത പുരസ്കാരം എന്നിവ നേടിയിട്ടുള്ള ക്ലാർക്സൺ 2.5 കോടി ആൽബങ്ങൾ തന്റെതായി ലോകമെമ്പാടും വിറ്റഴിച്ചിട്ടുണ്ട്.

## ആദ്യകാലം
പവും1982 ഏപ്രിൽ 24 ന് ടെക്സസിലെ ഫോർട്ട് വർത്തിൽ, ഇംഗ്ലീഷ് അധ്യാപികയായ ജീൻ ആൻ (മുമ്പ്, റോസ്), മുൻ എഞ്ചിനീയറായ സ്റ്റീഫൻ മൈക്കൽ ക്ലാർക്ക്സൺ (1951–2018) എന്നിവരുടെ മകളായി കെല്ലി ബ്രയാൻ ക്ലാർക്ക്സൺ ജനിച്ചു. അവർക്ക് ജേസൺ എന്നൊരു മൂത്ത സഹോദരനും അലീസ എന്നൊരു മൂത്ത സഹോദരിയുമുണ്ട്. ഈ മൂന്നുപേർക്കും അവരുടെ പിതാവിന്റെ രണ്ടാം വിവാഹത്തിൽ നിന്നുള്ള രണ്ട് ഇളയ അർദ്ധസഹോദരന്മാരുണ്ട്.. ക്ലാർക്സണിന് ആറ് വയസ്സുള്ളപ്പോൾ മാതാപിതാക്കളായ സ്റ്റീഫനും ജീനും വിവാഹമോചനം നേടിയതിനേത്തുടർന്ന് സഹോദരൻ അച്ഛനോടൊപ്പവും സഹോദരി ഒരു അമ്മായിയോടൊപ്പവും അവൾ അമ്മയോടൊപ്പവും താമസിക്കാൻ പോയി. ക്ലാർക്‌സന്റെ അമ്മ പിന്നീട് ജിമ്മി ടെയ്‌ലർ എന്നയാളെ വിവാഹം കഴിച്ചു. ഇംഗ്ലീഷ്, വെൽഷ്, ഐറിഷ്, ഗ്രീക്ക് വംശജയാണ് ക്ലാർക്‌സൺ.

## അവലംബം
വർഗ്ഗം:1982-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
സ്‌വിനോയ്, കാസ്പിയൻ കടൽ

**സ്‌വിനോയ് ദ്വീപ്** അല്ലെങ്കിൽ **സൻഗി-മുഗൻ ദ്വീപ്** ( അസർബൈജാന്റെ അധീനതയിലുള്ള കാസ്പിയൻ കടലിലെ ഒരു ദ്വീപ് ആണ്. മുൻ സോവിയറ്റ് റിപ്പബ്ലിക്കും ഇപ്പോഴത്തെ സ്വതന്ത്ര രാജ്യവുമായ അസർബൈജാന്റെ തലസ്ഥാനമായ ബാക്കുവിന്റെ തെക്കുഭാഗത്തു കിടക്കുന്നു. 
## ഭൂമിശാസ്ത്രം
അസർബൈജാന്റെ തലസ്ഥാനമായ ബാക്കുവിന്റെ തെക്കുഭാഗത്തു കിടക്കുന്ന ഈ ദ്വീപ് ബാക്കു ഉപദ്വീപിനു 16 കിലോമീറ്റർ ദൂരെയാണ് കിടക്കുന്നത്. സ്‌വിനോയ് ദ്വീപ് 1 കിലോമീറ്റർ നീളവും 0.6 കിലോമീറ്റർ വീതിയുമുള്ളതാണ്.  ബാക്കുവിൽനിന്നും അകലെക്കിടക്കുന്നുവെങ്കിലും ബാക്കു ഉപദ്വീപിന്റെ ഭാഗമായാണിതിനെ കണക്കാക്കുന്നത്. 

സ്വിനോയ് ദ്വീപിൽ ജലമലിനീകരണത്തോത് കണക്കാക്കാനുള്ള ഒരു ഓട്ടോമാറ്റിക് കേന്ദ്രം ആണു സജ്ജമാക്കിയിരിക്കുന്നത്. 
## ചരിത്രം
1669ൽ സ്റ്റെങ്ക റാസിന്റെ കൊസ്സാക്കുകൾ പേർഷ്യയിലെ സഫാവിദ് ഷാ ആയിരുന്ന സുലൈമാൻ 1 ന്റെ കപ്പൽവ്യൂഹത്തെ ഇവിടെവച്ച് തകർത്തുകളഞ്ഞു. 
## അവലംബം
പനയിതാൻ

**പനയിതാൻ** (Prinsen, or Prince's Island; sometimes also Princess Island) ഇന്തോനേഷ്യയുടെ ബന്റെൻ പ്രവിശ്യയിൽ സുന്ദ കടലിടുക്കിൽ ജാവയ്ക്കും സുമാത്രയ്ക്കും ഇടയിലുള്ള ഒരു ദ്വീപാണ്. ഇതാണ് സുന്ദ കടലിടുക്കിലെ ഏറ്റവും വലിയ ദ്വീപ്. അടുത്തുകിടക്കുന്ന ക്രാക്കത്തോവ ദ്വീപുപോലെ ഇതും അഗ്നിപർവ്വതജന്യദ്വീപാണ്. പക്ഷെ, അടുത്തകാലത്തൊന്നും ഇവിടെ അഗ്നിപർവ്വത സ്ഫോടനമൊന്നും നടന്നിട്ടില്ല. 

സർഫ്ഫിങ്ങിനു പറ്റിയ സ്ഥലമാണ്. 
## അവലംബം
Simkin & Fiske: *Krakatau 1883: The Volcanic Eruption & Its Effects* (1983)

വർഗ്ഗം:ഇന്തോനേഷ്യയിലെ ദ്വീപുകൾ
ചുക്‌ചി ഗോത്രജനത

**ചുക്‌ചി ഗോത്രജനത** ( (*plural*),  (*singular*))റഷ്യയിലെ പടിഞ്ഞാറൻ ചുകോട്കയിലെ ആദിവാസികളാണ്. ചുക്‌ചി ഉപദ്വീപിലും ചുക്‌ചി കടലിന്റെ തീരങ്ങളിലും ആർക്ടിക്ക് പ്രദേശത്തുല്ല ബെറിങ്ങ് കടലിനടുത്ത പ്രദേശങ്ങളിലുമാണ് വസിക്കുന്നത്.  എസ്കിമോ വിഭാഗത്തിൽപ്പെട്ടവരാണിവർ. അവർ ചുക്‌ചി ഭാഷ സംസാരിക്കുന്നു. ഒഖോട്സ്ക് കടലിനു ചുറ്റുപാടുംതാമസിക്കുന്ന ജനതകളിൽനിന്നുമാണ് ചുക്‌ചി ഉദ്ഭവിച്ചത്.
## സാംസ്കാരികചരിത്രം
## റഷ്യക്കാരുമായുള്ള ബന്ധം
### സോവിയറ്റ് കാലഘട്ടം
## കുറിപ്പുകൾ
## അവലംബം
ലാ മാർസെയ്യെസ്

**ലാ മാർസെയ്യെസ്** (ഫ്രഞ്ച്: La Marseillaise) ഫ്രാൻസിൻ്റെ ദേശീയഗാനമാണ്. ഈ ഗാനം 1792-ൽ, ക്ലോഡ് ജോസഫ് രൂജെ ഡ ലീൽ എഴുതിയതാണ്. 1795-ൽ, ഫ്രഞ്ച് ദേശീയ കൺവെൻഷൻ ഈ ഗാനം ദേശീയഗാനമായി അംഗീകരിച്ചു.

## ചരിത്രം
ഫ്രഞ്ച് വിപ്ലവയുദ്ധങ്ങളുടെ കാലഘട്ടത്തിലായിരുന്നു ഈ ഗാനം എഴുതിയത്. 1792 ഏപ്രിൽ 20-നു, ഫ്രാൻസ് ഓസ്ട്രിയയുടെ നേരെ യുദ്ധം പ്രഖ്യാപിച്ചു. ഇതിനു ശേഷം, സ്ട്രാസ്ബർഗിൻ്റെ നഗരാദ്ധ്യക്ഷൻ രൂജെ ഡ ലീലോട് ഫ്രഞ്ച് സൈനികന്മാരെ പ്രചോദിപ്പിക്കുന്ന ഒരു ഗാനം എഴുതാൻ അഭ്യർത്ഥിച്ചു. 1792 ഏപ്രിൽ 25-നു, രൂജെ ഡ ലീൽ ലാ മാർസെയ്യെസ്സിൻ്റെ വരികൾ എഴുതി.

ഫ്രഞ്ച് ദേശീയ കൺവെൻഷൻ, 1795 ജൂലെെ 14-നു, ഈ ഗാനത്തിനെ ദേശീയഗാനമായി സ്വീകരിച്ചു. പക്ഷേ പിന്നീട്, നെപ്പോളിയൻ്റെ കീഴിലും മറ്റ് രാജാക്കന്മാരുടെ കീഴിലും ഈ ഗാനം നിരോധിക്കപ്പെട്ടിരുന്നു. 1879-ൽ, ലാ മാർസെയ്യെസ് വീണ്ടും ഫ്രാൻസിൻ്റെ ദേശീയഗാനമായി.

## വരികൾ
ലാ മാർസെയ്യെസ്സിൽ ഏഴ് ചരണങ്ങൾ ഉണ്ട്. ഈ ചരണങ്ങളിൽ, ആദ്യത്തെ ചരണം മാത്രമാണ് പതിവായി പാടുന്നത്. ഇതാണ് ലാ മാർസെയ്യെസ്സിൻ്റെ ആദ്യത്തെ ചരണം.


**ഫ്രഞ്ച് വരികൾ**

Allons, enfants de la patrie,
Le jour de gloire est arrivé!
Contre nous de la tyrannie,
L'étendard sanglant est levé!
L'étendard sanglant est levé!
Entendez-vous dans les campagnes
Mugir ces féroces soldats?
Ils viennent jusque dans vos bras
Égorger vos fils, vos compagnes!

Aux armes, citoyens!
Formez vos bataillons!
Marchons, marchons!
Qu'un sang impur
Abreuve nos sillons!



**മലയാള ലിപിയിലേക്ക് ലിപ്യന്തരണം**

അലോൻസെൻഫ ഡ ലാ പട്രീ,
ല ഷൂർ ഡ ഗ്ല്വാർ ഏറ്റാരിവെ!
കോൻട്ര നൂ ഡ ലാ ടീരനീയ്,
ലേറ്റൻഡാർ സാംഗ്ലാൻ്റേ ലെവേ!
ലേറ്റൻഡാർ സാംഗ്ലാൻ്റേ ലെവേ!
അൻ്റാൻ്റെ വൂ ഡാൻ ലേ കംപാന്യ്
മൂഷീർ സെ ഫെരോസ് സൊൽഡാ?
ഇൽ വിയേൻ ഷുസ്ക ഡാൻ വൊ ബ്രാ
എഗോർഷെ വൊ ഫീസ്, വൊ കൊംപാന്യ്!

ഓസാർമ്, സിറ്റൊയെ!
ഫൊർമേ വൊ ബറ്റയ്യോ!
മാർഷോ, മാർഷോ!
കാൻ സാങ്ങ് എംപൂർ
അബ്രൂവ് നൊ സിയ്യോ!



**മലയാളത്തിലേക്ക് വിവർത്തനം**

വരു സ്വരാജ്യത്തിൻ്റെ മക്കളെ,
ആ മഹത്തായ ദിവസം എത്തിച്ചേർന്നു!
നമുക്കെതിരായി സ്വേച്ഛാധിപത്യത്തിൻ്റെ
രക്തമയമായ കൊടി പൊങ്ങി!
രക്തമയമായ കൊടി പൊങ്ങി!
കേൾക്കുന്നുണ്ടോ, നാട്ടിൻപുറത്ത്,
ആ ക്രൂരമായ പടയാളികളുടെ അലർച്ചകൾ?
അവർ നിങ്ങളുടെ അടുത്ത് വരുന്നു
നിങ്ങളുടെ പുത്രന്മാരുടെയും ഭാര്യമാരുടെയും കഴുത്തെടുക്കാൻ!

ആയുധങ്ങൾ എടുക്കു, പൗരന്മാരെ!
സൈന്യദളങ്ങൾ ഉണ്ടാക്കുക!
അണിയണിയായി നടക്കാം, അണിയണിയായി നടക്കാം!
അശുദ്ധമായ രക്തം
നമ്മുടെ വയലുകളിൽ ഒഴുകുന്ന വരെ!


## അവലംബം



വർഗ്ഗം:ഫ്രാൻസ്
വർഗ്ഗം:ദേശീയ ഗാനങ്ങൾ
സാംട്രേഡിയ

ജോർജിയയിലെ ഇമെറെതി പ്രവിശ്യയിലെ ഒരു പട്ടണമാണ് **സാംട്രേഡിയ - Samtredia (Georgian: სამტრედია [sɑmtʼrɛdiɑ])**.
റിയോണി നദിയുടെയും റ്റ്‌സ്‌ഖേനിസ് റ്റ്‌സ്ഖാലി നദിക്കും ഇടയിലായുള്ള താഴ്‌വരയിലാണ് ഇതിന്റെ സ്ഥാനം. ജോർജിയയുടെ തലസ്ഥാന നഗരമായ റ്റ്ബിലിസിൽ നിന്ന് പടിഞ്ഞാറായി 244 കിലോമീറ്റർ (152 മൈൽ) ദൂരത്തായാണ് ഈ പട്ടണം. ജോർജിയയിലെ ഏറ്റവും വലിയ രണ്ടാമത്തെ നഗരമായ കുറ്റെയ്‌സിയിൽ നിന്ന് ഇവിടേക്ക് 27 കിലോമീറ്റർ ( 17 മൈൽ) ദൂരമുണ്ട്. 
ജോർജിയയിലെ പ്രധാനപ്പെട്ട റോഡുകളും റെയിൽവേയും കേന്ദ്രീകരിക്കുന്ന പ്രദേശമാണ് സാംട്രെഡിയ പട്ടണം. രാജ്യത്തെ പ്രധാന ഗതാഗത കേന്ദ്രമാണ് ഈ പട്ടണം. 
രാജ്യത്തെ ഏറ്റവും പ്രധാനപ്പെട്ട രണ്ടാമത്തെ വിമാനത്താവളമായ കുറ്റെയ്‌സി ഇന്റർനാഷണൽ എയർപോർട്ട് - കോപിറ്റ്‌നാരി വിമാനത്താവളം സ്ഥിതിചെയ്യുന്നത് ഈ പട്ടണത്തിൽ നിന്നും 10 കിലോമീറ്റർ ദൂരത്തായാണ്. 
ഓൾ ജോർജിയ സെൻസസ് പ്രകാരം 2014ൽ ഇവിടത്തെ ജനസംഖ്യ 25,318 ആണ്. ഇവിടത്തെ കാലാവസ്ഥ മിതോഷ്ണമാണ്. മൃദുവായതും ഊഷ്മളവുമായ ശീതകാലവും ചൂടുള്ള വേനൽ കാലവുമാണ് ഇവിടെ അനുഭവപ്പെടുന്നത്.
## വികസനം
1870കളിലാണ് സാംട്രേഡിയ നിർണായകമായ റെയിൽവേ ജംഗ്ഷൻ ആയി വളർന്നത്. 1921ൽ സാംട്രേഡിയക്ക് നഗര പദവി ലഭിച്ചു.
സോവിയറ്റ് ഭരണത്തിൻ കീഴിൽ പ്രാദേശിക സമ്പദ് വ്യവസ്ഥ ഗതാഗതം മുതൽ ഭക്ഷണം, മര ഉൽപ്പന്നങ്ങൾ വരെ വിവിധ മേഖലകളിലേക്ക് വ്യാപിച്ചിരുന്നു.
## ആഭ്യന്തര കലാപകാലത്ത്‌
സാംട്രേഡിയ തന്ത്രപ്രധാനമായ സ്ഥലമായതിനാൽ, സോവിയറ്റ് വിരുദ്ധ പ്രതിപക്ഷ ഗ്രൂപ്പുകൾ 1990കളിൽ ആഭ്യന്തര കലാപ കാലത്ത് സാംട്രേഡിയ ജംഗ്ഷൻ ഉപരോധിച്ചിരുന്നു.
സ്‌വിയാദ് ഗംസാഖുർദിയയുടെ നേതൃത്വത്തിലുള്ള പുതിയ സർക്കാർ ഭരണം നടത്തിയുരുന്ന 1991ലും ഈ പ്രദേശം ഉപരോധിക്കപെട്ടിരുന്നു. 1991 മാർച്ച് മുതൽ ഏപ്രിൽ വരെ നടന്ന ഈ ഉപരോധം മൂലം ജോർജിയയുടെയും അയൽ രാജ്യമായ അർമീനിയയുടെയും സാമ്പത്തിക മേഖലയെ വലിയ തോതിൽ ദോശകരമായി ബാധിച്ചിരുന്നു. ജോർജിയൻ റെയിൽവേയെ വലിയ തോതിൽ ആശ്രയിക്കുന്ന രാജ്യമാണ് റിപ്പബ്ലിക് ഓഫ് അർമീനിയ. 
1993ൽ സാംട്രേഡിയ, ജോർജിയൻ ആഭ്യന്തര യുദ്ധത്തിന് സാക്ഷിയായി.

## അവലംബം

വർഗ്ഗം:ജോർജ്ജിയ (രാജ്യം)
കാതറൈൻ പർവ്വതം

**കാതറൈൻ പർവ്വതം** (), ഈജിപ്തിലെ ഒരു പർവ്വതമാണ്. പ്രാദേശികമായി ഗബൽ കത്രിൻ എന്നു വിളിക്കുന്നു. ഈജിപ്തിലെ ഏറ്റവും ഉയരമുള്ള പർവ്വതമാണിത്. ഈജിപ്തിലെ സെന്റ് കാതറൈൻ  പട്ടണത്തിനടുത്താണിത് 
സ്ഥിതിചെയ്യുന്നത്. 
## അവലംബം
ഗബൽ എൽബ

**ഗബൽ എൽബ**അല്ലെങ്കിൽ **എൽബ പർവ്വതം**( ** ഈജിപ്തിലാണ് സ്ഥിതിചെയ്യുന്നത്. ഇത് ഒരു കൊടുമുടിയാണ്. ഇതിന്റെ മറ്റു ഭാഗങ്ങൾ ഹലായിബ് ട്രയാംഗിൾ പ്രദേശത്താണുള്ളത്. ഈ പ്രദേശത്ത് ഈജിപ്തും സുഡാനും അവകാശവാദമുന്നയിച്ചുവരുന്നുണ്ടെങ്കിലും ഇപ്പോൾ ഈ പ്രദേശം ഈജിപ്തിന്റെ നിയന്ത്രണത്തിലാണ്. 
## ഭൂമിശാസ്ത്രം
ഈ പർവ്വതക്കൂട്ടത്തിലെ എറ്റവും ഉയരം കൂടിയഭാഗം ഗബൽ അൽബ തന്നെ (1,435 മീ.). ഗബൽ ഷെല്ലാൽ (1,409 മീ.), ഗബൽ ഷെന്ദിബ് (1,911 മീ.), ഗബൽ ഷെന്ദോദൈ (1,526 മീ.) എന്നിങ്ങനെയാണ് മറ്റുള്ളവയുടെ ഉയരം.

ഈ പ്രദേശത്തു ലഭിക്കുന്ന വാർഷിക വർഷപാതം 50 മി. മീ. ൽ കുറവാണ്. പക്ഷെ, ഗബാൽ അൽബയിലും പരിസരത്തും ഉയർന്ന പ്രദേശങ്ങളിൽ 400 മില്ലീ മീറ്ററോളം വർഷപാതം ലഭിച്ചുവരുന്നു. ഇത് ചെങ്കടലിന്റെ സാന്നിദ്ധ്യവും പ്രദേശത്തിന്റെ പ്രത്യേകതയുള്ള കിടപ്പും കാരണമാണ് സംഭവിക്കുന്നത്. 
## പരിസ്ഥിതി
ഇവിടുത്തെ പ്രത്യേക പരിസ്ഥിതിപ്രത്യേകതമൂലം വളരെ വൈവിധ്യമാർന്ന സസ്യസമ്പത്താണിവിറ്റെയുള്ളത്. ഈജിപ്തിന്റെ 25% സസ്യങ്ങളും ഗബൽ എൽബയിൽ നിന്നുള്ളതാണ്. ഏതാണ്ട് 458 സ്പീഷിസ് സസ്യങ്ങളെ ഈ പ്രദേശത്തുമാത്രമായി കാണാൻ കഴിയും. രാജ്യത്തിന്റെ മറ്റു ഭാഗങ്ങളേക്കാൾ ഇർപ്പവും മഴയും കിട്ടുന്ന പ്രദേശമായതിനാലാണിത്. 

ഈജിപ്തിലെ ഒരേയൊരു പ്രകൃതിജന്യവനമായി ഈ പ്രദേശം മാറിയിട്ടുണ്ട്. പ്രാദേശികമായി മാത്രം കാണപ്പെടുന്ന Biscutella elbensis എന്ന സസ്യം ഇവിടുത്തെ പ്രത്യേകതയാണ്.
### ഗബാൽ എൽബ നാഷണൽ പാർക്ക്
1986ൽ ആണ് ഈജിപ്തിൽ ഈ നാഷണൽ പാർക്ക് സ്ഥാപിച്ചത്.  declared by Egypt in 1986, covers some 3,560,000 hectares,ഇതിനു, 3,560,000 ഹെക്റ്റെഴ്സ് ആണ് ഇതിന്റെ വിസ്തീർണ്ണം. ഇവിടെയാണ് നൂബിയൻ കാട്ടുകഴുത ജീവിക്കുന്നത്. ലോകത്തിൽ മറ്റെവിടെയുമില്ലാത്ത അത്യപൂർവ്വമായ ജന്തുവാണിത്. 
## അവലംബം
നിപ്പണൊസോറസ്

.Llambeosaurine വിഭാഗത്തിൽ പെടുന്ന ഏഷ്യയിൽ നിന്നും കണ്ടെടുത്ത ദിനോസർ ആണ് **നിപ്പണൊസോറസ്**. *ജാപ്പനീസ് പല്ലി* എന്നാണ് പേരിന്റ് അർഥം.

## ചരിത്രം
ജപ്പാനിലെ ആദ്യത്തെ ദിനോസോർ കണ്ടെത്തലാണിത്. 1934ൽ ഒരാശുപ്രതി നിർമ്മാണവുമായി ബന്ധപ്പെട്ടുള്ള ഖനനത്തിനിടെയാണ് ഈ കണ്ടെത്തെലുണ്ടായത്. സഖാലിൻ പ്രദേശത്ത് കണ്ടെത്തിയ ഈ അവശിഷ്ടങ്ങളുടെ അടിസ്ഥാനത്തിൽ നിപ്പണൊസോറസ് സഖാലിനെൻസിസ് Nipponosaurus Sachalinensis) എന്ന പേർ ഒരു ഉപവംശത്തിനു നൽകപ്പെട്ടു.1937ലും കൂടുതൽ കണ്ടെത്തലുകളുണ്ടായി. നിപ്പൺ എന്നാൽ ജാപനീസ് ഭാഷയിൽ ജപ്പാൻ. പേരിനുകാരണം ജപ്പാൻ ആണെങ്കിലും 1945 മുതൽക്ക് ഈ പ്രദേശം സോവിയറ്റ് യൂണിയന്റെയും, ഇപ്പോൾ റഷ്യയുടേയും ഭാഗമാണ്.

## വിവരണം
അനവധി എല്ലുകളാണ് കണ്ടെത്തലുകളിൽ ഉള്ളത്. 
#മേൽതാടി (maxilla)
#കീഴ്താടിയിലെ ദന്തഭാഗം (dentary)
#പരയ്റ്റൽ തലയോട്ടി എല്ല് (parietal)
#കഴുത്തിലെ കശേരുക്കൾ (cervical vertebrae)
#ഇടുപ്പ്, വാല്, പുറം കശേരുക്കൾ (sacral, dorsal, caudal vertebrae)
#തോളെല്ല്
#മുൻ കാല് humerus
എന്നിവ ഇവയിൽ പ്രധാനം.
എല്ലുകൾ എല്ലാം കൂടിയായാലും 60 ശതമാന അസ്ഥികൂടെമേ ആകുന്നുള്ളൂ. അവയുടെ സംരക്ഷിത അവസ്ഥ ദുർബലവുമാണ്.

## അവലംബം
*Nagao, T. 1936. *Nipponosaurus sachalinensis* - A new genus and species of trachodont dinosaur from Japanese Saghalien. *J. Faculty Sci. Hokkaido Imperial Univ. Ser.* IV (2): 187-220
*Nagao, T. 1938. On the limb bones of *Nipponosaurus sachaliensis* Nagao, a Japanese hadrosaurian dinosaur. *Annot. Zool. Japan* 17(3/4):312-318.
*Suzuki D., Weishampel D. B., and Minoura N. 2004. *Nippponosaurus sachalinensis* (Dinosauria; Ornithopoda): anatomy and systematic position within Hadrosauridae. *Journal of Vertebrate Paleontology* 24(1):145-164.

വർഗ്ഗം:ഏഷ്യൻ ദിനോസറുകൾ
വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
ജോൺ ബോൺ ജോവി

ഒരു അമേരിക്കൻ ഗായകനും ഗാനരചയിതാവും സംഗീത സംവിധായനും കാരുണ്യ പ്രവർത്തകനും അഭിനേതാവുമാണ് **ജോൺ ബോൺ ജോവി** (ജനനം മാർച്ച് 2, 1962).1983-ൽ സ്ഥാപിച്ച റോക്ക് സംഗീത സംഘം ബോൺ ജോവിയുടെ സ്ഥാപകനും പ്രധാനിയുമാണ്.

ബോൺ ജോവിയുടെ ഭാഗമായും ഒരു ഏകാംഗ കലാകാരനെന്ന നിലയിലുമായി ഇദ്ദേഹം 13 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടു കൊണ്ട് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരന്മാരിൽ ഒരാളാണ്.
ഒരു ഗാന രചയിതാവ് എന്ന നിലയിൽ സോങ്ങ് റൈറ്റേഴ്‌സ് ഹാൾ ഓഫ് ഫെയിംൽ ചേർക്കപ്പെട്ടിട്ടുണ്ട്... 1996-ൽ പീപ്പ്ൾ മാഗസിൻ ജോവിയെ ലോകത്തിലെ ഏറ്റവും ഭംഗിയുള്ള 50 പേരുടെ പട്ടികയിൽ ഉൾപ്പെടുത്തിയിട്ടുണ്ട്.2000 ത്തിൽ ഇതേ മാഗസിൻ ഇദ്ദേഹത്തെ ഏറ്റവും ലൈംഗിക ആകർഷണമുള്ള റോക്ക് താരമായി തിരഞ്ഞെടുത്തു.

## അവലംബം

വർഗ്ഗം:1962-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ഇസ്ലാമിക് കെയ്‌റോ

നിരവധി പുരാതന മുസ്ലീം ദേവലയങ്ങളും മുസ്ലീം ചരിത്രസ്മാരകങ്ങളും സ്ഥിതിചെയ്യുന്ന മധ്യകെയ്രോയിലെ ഒരു പ്രദേശത്തെയാണ് **ഇസ്ലാമിക് കെയ്രോ** (ഇംഗ്ലീഷ്: **Islamic Cairo**) എന്ന് അറിയപ്പെടുന്നത്.

## ചരിത്രം
641-ൽ അമ്ർ ഇബ്ൻ അൽ-അസ്ന്റെ നേതൃത്വത്തിൽ അറബികൾ പുരാതന ഈജിപ്ത് കീഴടക്കുന്നതോടുകൂടിയാണ് ഇസ്ലാമിക് കെയ്രോയുടെ ചരിത്രം ആരംഭിക്കുന്നത്. അന്ന് ഈജിപ്തിന്റെ തലസ്ഥാനനഗരം അലക്സാണ്ട്രിയ ആയിരുന്നു. അലക്സാണ്ട്രിയ വളരെ സമ്പന്നവും പ്രൗഢവുമായ നഗരമായിരുന്നുവെങ്കിലും തങ്ങളുടെ സാമ്രാജ്യത്തിന്റെ തലസ്ഥാനമായി അവർ തിരഞ്ഞെടുത്തത് നൈലിന്റെ കിഴക്കൻ തീരത്തുള്ള ഒരു സ്ഥലമായിരുന്നു.
ലഘുചിത്രം|224x224ബിന്ദു|അമ്ർ ഇബ്ൻ അൽ-അസ് മോസ്കിന്റെ ഉൾവശം
പുതിയ തലസ്ഥാനത്തിൽ അവർ പണിത അമ്ർ ഇബ്ൻ അൽ-അസ് മോസ്ക് ആഫ്രിക്കൻ ഭൂഖണ്ഡത്തിലെ തന്നെ ആദ്യത്തെ മോസ്ക് ആയിരുന്നു. പിന്നീട് വന്ന ഭരണാധികാരികളും ഈ പ്രദേശത്തായി നിരവധി അനുബന്ധ മോസ്കുകളും കൊട്ടാരങ്ങളുമെല്ലാം പണിതീർത്തു. 

ഇബ്ൻ തുൾൻ മോസ്ക്,  അൽ അസ്ഹർ യൂണിവേഴ്സിറ്റി, അൽ ഹക്കിം മോസ്ക്, എന്നിവ ഇസ്ലാമിക് കെയ്രോയിലെ ചില പ്രധാന നിർമ്മിതികളാണ്.

## അവലംബം
അമിഷി ഝാ

**അമിഷി ഝാ** അമേരിക്കൻ ഐക്യനാടുകളിലെ മിയാമി സർവ്വകലാശാലയിലെ മനശ്ശാസ്ത്രത്തിലെ അസോസിയേറ്റ് പ്രൊഫസ്സർ ആകുന്നു. ശ്രദ്ധ, പ്രവർത്തനാധിഷ്ഠിത ഓർമ്മ ( working memory), ധ്യാനം (mindfulness) തുടങ്ങിയവയെപ്പറ്റി ഗവേഷണം നടത്തുകയും എക്സിക്യുട്ടീവെ പ്രവർത്തനത്തിന്റെ (executive functioning ) നാഡീസംബന്ധമായ അടിസ്ഥാനത്തെപ്പറ്റിയും ഗവേഷണം നടത്തി. 
## അവലംബം

വർഗ്ഗം:1970-ൽ ജനിച്ചവർ
വർഗ്ഗം:അമേരിക്കൻ ന്യൂറോ ശാസ്ത്രജ്ഞർ
പരോപകാരകാംക്ഷ

പരോപകാരകാംക്ഷ (altruism)മറ്റുള്ളവർക്കു ക്ഷേമം ലഭിക്കാനായി രൂപപ്പെടുത്തുന്ന തത്ത്വവും ആ തത്ത്വം പാലിക്കലും ആണിതിന്റെ അടിസ്ഥാനം. മിക്ക സംസ്കാരങ്ങളിലും ഇതൊരു പരമ്പരാഗതമായ മൂല്യബോധവും പല പാരമ്പര്യ മതങ്ങളുടെയും മതേതരലോകവീക്ഷണത്തിന്റെയും ആന്തരിക കാതൽ ആയി ഇത് സ്വീകരിച്ചിരിക്കുന്നു. എന്നാൽ വിവിധ സംസ്കാരങ്ങളിലും മതങ്ങളിലും മറ്റുള്ളവർ=പരൻ എന്നത് ഉണ്ട്.

## അവലംബം

വർഗ്ഗം:മാനവികതാവാദം
സന്റാലേസീ

ചെറുമരങ്ങളും കുറ്റിച്ചെടികളും ബഹുവർഷി സസ്യങ്ങളും പരാദവള്ളികളും ഉൾപ്പെടുന്ന ഒരു സസ്യകുടുംബമാണ് **സന്റാലേസീ** (**Santalaceae).** ചന്ദനം ഉൾപ്പെടുന്ന ഈ കുടുംബത്തിലെ മിക്ക അംഗങ്ങളും മറ്റു സസ്യങ്ങളിലെ പരാദങ്ങളായിട്ടാണു വളരുന്നത്.  മുൻപ് വിസ്കേസീ (Viscaceae) കുടുംബത്തിൽ ഉണ്ടായിരുന്ന അംഗങ്ങൾ ഇപ്പോൾ സന്റാലേസിയിൽ ആണ് ഉള്ളത്.

2003 -ലെ ആഞ്ചിയോസ്പേം ഫൈലോളജി ഗ്രൂപ് സിസ്റ്റം II പ്രകാരം സന്റാലേസ് നിരയിൽ ആണ് ഈ കുടുംബം സ്ഥിതിചെയ്യുന്നത്.

## ജനുസുകൾ

**[[Acanthosyris]]*
**[[Amphorogyne]]*
**[[Anthobolus]]*
**[[Antidaphne]]* (previously Eremolepidaceae)
**[[Arceuthobium]]* (previously Viscaceae)
**[[Buckleya]]*
**[[Cervantesia]]* Ruiz & Pavón
**[[Choretrum]]* R.Br.
**[[Cladomyza]]*
**[[Comandra]]* Nutt. 
**[[Daenikera]]*
**[[Dendromyza]]*
**[[Dendrophthora]]* (previously Viscaceae)
**[[Dendrotrophe]]*
**[[Dufrenoya (plant)|Dufrenoya]]*
**[[Eubrachion]]* (previously Eremolepidaceae)
**[[Exocarpos]]* Pers.
**[[Geocaulon]]*
**[[Ginalloa]]* (previously Viscaceae)
**[[Jodina]]*
**[[Korthalsella]]* Tiegh.
**[[Kunkeliella]]*
**[[Lepidoceras]]* (previously Eremolepidaceae)
**[[Leptomeria]]*
**[[Mida (plant)|Mida]]*
**[[Myoschilos]]*
**[[Nanodea]]*
**[[Nestronia]]*
**[[Notothixos]]* (previously Viscaceae)
**[[Okoubaka]]* Pellegr. & Normand
**[[Omphacomeria]]*
**[[Osyridocarpos]]*
**[[Osyris]]*
**[[Phacellaria]]*
**[[Phoradendron]]* Nutt. (previously Viscaceae)
**Pilgerina*
**[[Pyrularia]]* 
**[[Rhoiacarpos]]*
**[[Santalum]]* L.
**[[Scleropyrum]]*
**[[Spirogardnera]]*
**Staufferia*
**[[Thesidium]]*
**[[Thesium]]* L.
**[[Viscum]]* L. (previously Viscaceae)

### ഒഴിവാക്കിയ ജനുസുകൾ
**[[Arjona (plant)|Arjona]]* - to Schoepfiaceae
**[[Quinchamalium]]* - to Schoepfiaceae
## അവലംബം

* Santalaceae , Eremolepidaceae , Viscaceae  in L. Watson and M.J. Dallwitz (1992 onwards). ''The families of flowering plants'' .
* Parasitic Plants: Santalaceae
* NCBI Taxonomy Browser
വർഗ്ഗം:യൂഡികോട് കുടുംബങ്ങൾ
വർഗ്ഗം:സസ്യകുടുംബങ്ങൾ
വർഗ്ഗം:സന്റാലേസീ
ചിറ്റിമച്ച ഇന്ത്യൻ വർഗ്ഗം

**ചിറ്റിമച്ച**, (ചെറ്റിമച്ചാൻ, സിറ്റിമച്ച എന്നിങ്ങനെയും അറിയപ്പെടുന്നു) (/ˈtʃɪtᵻməˌʃɑː/, '''''chid'''-im-uh-'''shah''''';  or /tʃɪtᵻˈmɑːʃə/, '''''chid'''-im-'''ah'''-shuh''),ഫെഡറലായി അംഗീകരിക്കപ്പെട്ടതും അമേരിക്കൻ ഐക്യനാടുകളിലെ ലൂയിസിയാന സംസ്ഥാനത്ത് അധിവസിക്കുന്നതുമായ ഒരു അമേരിക്കൻ ഇന്ത്യൻ വർഗ്ഗമാണ്. ഇവർ പ്രധാന വാസകേന്ദ്രം, ബയൂ ടെകിലെ (Bayou Teche) ചരൻ‍റ്റോണിനു സമീപമുള്ള സെൻറ് മേരി പാരിഷിലെ റിസർവേഷനിലാണ്. ഈ സംസ്ഥാനത്തെ തദ്ദേശീയ അമേരിക്കൻ ഇന്ത്യാക്കാരിൽ തങ്ങളുടെ യഥാർത്ഥ അധിവാസകേന്ദ്രത്തിൻറെ ചില ഭാഗങ്ങളെങ്കിലും നിയന്ത്രണത്തിലുള്ള  ഏക വർഗ്ഗമാണിത്.

## ചരിത്രം
ചിറ്റിമച്ച ഇന്ത്യക്കാരും അവരുടെ പൂർവ്വികരും തെക്കൻ മദ്ധ്യ ലൂയിസിയാനയിൽ മിസിസ്സിപ്പി നദിയുടെ അഴിമുഖ പ്രദേശത്ത് യൂറോപ്യൻ സമാഗമത്തിനു ആയിരക്കണക്കിന് വർഷം മുമ്പുതന്നെ അധിവസിച്ചിരുന്നു. ചിറ്റിമച്ച പ്രദേശത്തിന്റെ അതിർത്തി നാല് പ്രധാനപ്പെട്ട മരങ്ങളാൽ അടയാളപ്പെടുത്തിയിരുന്നവെന്നാണ് പരമ്പരാഗത വിശ്വാസം സമർത്ഥിക്കുന്നത്. ചിറ്റിമച്ച വർഗ്ഗക്കാരും അവരുടെ തദ്ദേശീയരായ പൂർവികരും ലൂയിസിയാനയിൽ  6,000 വർഷങ്ങൾക്കപ്പുറം അധിവസിച്ചിട്ടുണ്ടാകാമെന്ന് പുരാവസ്തുശാസ്ത്രപ്രകാരമുള്ള തെളിവുകൾ സൂചന നൽകുന്നു. അതിനു മുൻപുള്ള കാലത്ത് അവർ മിസ്സിസ്സിപ്പി നദിയുടെ പടിഞ്ഞാറ് ഭാഗത്ത് കുടിയേറിയിരുന്നു. ചിറ്റിമച്ച വർഗ്ഗക്കാരുടെ വിശ്വാസപ്രകാരം അവരുടെ പേര് രണവീരൻ എന്നർത്ഥംവരുന്ന 'പൻച്ച് പിനങ്കാങ്' എന്ന പദത്തിൽ നിന്നാണ് ഉരുത്തിരിഞ്ഞു വന്നത്.

## അവലംബം

## പുറംകണ്ണികൾ

* Official Website of the Chitimacha Nation
* John R. Swanton, ''Indian Tribes of the Lower Mississippi Valley and Adjacent Coast of the Gulf of Mexico'', Smithsonian Institution, 1911, online text available

വർഗ്ഗം:അമേരിക്കൻ ഇന്ത്യൻ ജനത
ദിൽ സേ

മണിരത്നം സംവിധാനം ചെയ്ത് 1998-ൽ പുറത്തിറങ്ങിയ ഹിന്ദി പ്രണയ-യുദ്ധ-ത്രില്ലർ ചലച്ചിത്രമാണ് **ദിൽ സേ** (മലയാളം: ഹൃദയത്തിൽ നിന്ന്).  ഷാരൂഖ് ഖാൻ, മനീഷ കൊയ്രാള, പ്രീതി സിൻറ എന്നിവരാണ് ചിത്രത്തിൽ അഭിനയിച്ചിരിക്കുന്നത്. എ.ആർ. റഹ്മാനാണ് ചിത്രത്തിന്റെ സംഗീത സംവിധാനം നിർവ്വഹിച്ചത്. 
## അഭിനയിച്ചവർ

* ഷാരൂഖ് ഖാൻ - അമർകാന്ത് വർമ്മ
* മനീഷ കൊയ്‌രാള  - മോയിന/മേഘ്ന
* മിത വസിഷ്ഠ് - മിത
* അരുന്ധതി റാവു - AIR സ്റ്റേഷൻ ഡയറക്ടർ
* രഘുവീർ യാദവ് - ശുക്ലജി
* സോഹ്ര സെഹ്‌ഗാൾ - അമറിന്റെ മുത്തശ്ശി
* ജനകരാജ് - ടാക്സി ഡ്രൈവർ
* ഗൗതം ബോറ - തീവ്രവാദി നേതാവ്
* സബ്യസാചി ചക്രബർത്തി - തീവ്രവാദി
* ആദിത്യ ശ്രീവാസ്തവ - തീവ്രവാദി
* സഞ്ജയ് മിശ്ര - തീവ്രവാദി
* അനുപം ശ്യാം - തീവ്രവാദി
* ഷാബിർ മസാനി - തീവ്രവാദി
* കൃഷ്ണ് കാന്ത് - തീവ്രവാദി
* മ‍ഞ്ജിത് ബവ - തീവ്രവാദി
* ഷീബ ചദ്ധ - അമറിന്റെ അമ്മ
* പീയുഷ് മിശ്ര - സി.ബി.ഐ ഉദ്യോഗസ്ഥൻ
* ഗജ്‌രാജ് റാവു - സി.ബി.ഐ ഉദ്യോഗസ്ഥൻ
* പ്രിയ പരുലേകർ - മോയിനയുടെ ബാല്യകാലം
* പ്രീതി സിന്റ - പ്രീതി നായർ
* മലൈക അറോറ 
* വനിത മാലിക് - സ്കൂൾ അധ്യാപിക
* Tigmanshu Dhulia 
* സമീർ ചന്ദ 
* ഷാദ് അലി 
* വസീഖ് ഖാൻ 
* പിയ ബെനഗൽ
* ചിന്റു മോഹപാത്ര
* കരൺ നാഥ് 
* ഹേമന്ത് മിശ്ര 
* ബി.എം. ഷാ
* ആർ.കെ. നായർ - പ്രീതിയുടെ അച്ഛൻ
* അൽക്ക - പ്രീതിയുടെ അമ്മ
* രാജീവ് ഗുപ്ത - സബ് ഇൻസ്പെക്ടർ
* അവതാർ സഹാനി - ആർമി ജനറൽ
* ലക്ഷ്മി രത്തൻ - സൈനിക ഉദ്യോഗസ്ഥൻ
* സുഹൈൽ നയ്യാർ - ബാലതാരം
* ജസീക്ക - ബാലതാരം
* ഇഷിത - ബാലതാരം
* ശുഭദീപ് സന്യാൾ - ബാലതാരം

വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:മണിരത്നം സംവിധാനം ചെയ്ത ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ബ്രൂണോ ക്ലോപ്‌ഫെർ പുരസ്കാരം

ബ്രൂണോ ക്ലോപ്‌ഫെർ പുരസ്കാരം (Bruno Klopfer Award) വ്യക്തിത്വമനഃശ്ശാസ്ത്രത്തിനു ആജീവനാന്ത സംഭാവനകൾ നൽകിയ പ്രതിഭകൾക്കു സൊസൈറ്റി ഫോർ പെഴ്സണാലിറ്റി അസ്സസ്മെന്റ് എന്ന സംഘടന നൽകുന്നതാണ്. ഇത് ഈ സൊസൈറ്റിയുടെ ഏറ്റവും മഹത്തായ അവാർഡുകളിലൊന്നാണ് അതിന്റെ സ്ഥാപകനായ ബ്രൂണോ ക്ലോപ്‌ഫെർന്റെ പെരിലാണ് ഈ അവാർഡ് കൊടുക്കുന്നത്. 
## ബ്രൂണോ ക്ലോപ്‌ഫെർ പുരസ്കാരം (Bruno Klopfer Award) ലഭിച്ചവർ
Source: Society of Personality Assessment 

## അവലംബം


വർഗ്ഗം:പുരസ്കാരങ്ങൾ
സച്ച്‌ഖെരെ

പടിഞ്ഞാറൻ ജോർജിയയിലെ ഇമെറെതി പ്രവിശ്യയുടെ വടക്കെ അറ്റത്ത് സ്ഥിതിചെയ്യുന്ന ഒരു പട്ടണമാണ് **സച്ച്‌ഖെരെ - Sachkhere (Georgian: საჩხერე)**.
സച്ച്‌ഖെരെ നഗസഭയുടെ ആസ്ഥാന കേന്ദ്രമാണ് ഈ നഗരം. സച്ച്‌ഖെരെയുടെ സമ്പദ്ഘടനയുടെ പ്രധാന സംഭാവന കൃഷിയാണ്. ഇവിടെ 4000ത്തോളം ചെറുകിട, ഇടത്തരം കൃഷി സ്ഥലങ്ങളും മേച്ചിൽ സ്ഥലങ്ങളും ഉണ്ടെന്നാണ് അൽവ എൽഎൽസിയുടെ കണക്ക്. യുഎസ്‌ഐഡിയുടെ സിഎൻഎഫ്എയുടെയും സാങ്കേതിക സഹായം ലഭിക്കുന്നവയാണ് ഇവ. സച്ച്‌ഖെരെ മൗണ്ടേൻ ട്രൈനിങ് സ്‌കൂൾ എന്ന പേരിൽ പർവ്വതങ്ങളിൽ നിന്നുള്ള യുദ്ധങ്ങൾ പരിശീലിപ്പിക്കുന്ന ഒരു സൈനിക സ്‌കൂൾ ഇവിടെ സ്ഥിതിചെയ്യുന്നുണ്ട്.

## ചരിത്രം
പതിനഞ്ചാം നൂറ്റാണ്ടിന്റെ അവസാനം മുതൽ, ഈ പ്രദേശത്തെ ധാരാളം ഭൂമി കുലീനരായ സെറെറ്റെലി കുടുംബത്തിന്റെ ഉടമസ്ഥതയിലായിരുന്നു. പത്തൊൻപതാം നൂറ്റാണ്ടോടെ, സച്ച്ഖെരെ ജോർജിയൻ ജൂതന്മാരുടെ ഒരു വലിയ സമൂഹമുള്ള വളരെ വൈവിധ്യമാർന്ന ഒരു വാസസ്ഥലമായി മാറി.വൈസ്രോയിയുടെ ഭരണകൂടം പ്രസിദ്ധീകരിച്ച ഔദ്യോഗിക സ്ഥിതിവിവരക്കണക്കുകൾ പ്രകാരം, 1880-ൽ ആകെ 1,034 പേരുടെ ജനസംഖ്യയിൽ 628 ജോർജിയൻ ജൂതന്മാർ, 206 ഓർത്തഡോക്സ് ക്രിസ്ത്യാനികൾ (പ്രധാനമായും ജോർജിയക്കാർ), 200 ഗ്രിഗോറിയൻ അർമേനിയക്കാർ എന്നിങ്ങനെയായിരുന്നു വിവിധ മതവിഭാഗങ്ങൾ. കുതൈസി നഗരത്തിൽ നിന്ന് ചില ജോർജിയൻ ജൂതന്മാർ സച്ച്‌ഖെരെയിലേക്ക് താമസം മാറിയിരുന്നു. റഷ്യൻ സാമ്രാജ്യത്തിന്റെ വിമോചന പരിഷ്കരണത്തിന്റെ (1861) ഭാഗമായി 1865 മുതൽ കുതൈസി ഗവർണറേറ്റിൽ നടപ്പിലാക്കിയ അടിമപ്പണി അവസാനിക്കുന്നതിന് മുമ്പ്, നിരവധി സച്ച്‌ഖെരെ ജൂതന്മാർ സെറെറ്റെലി കുടുംബത്തിന്റെ ഭൂമിയിൽ അടിമപ്പണിക്കാരായിരുന്നു.

1878-ൽ, ഷോരാപാനി ഉസ്ദിലെ പെരെവിസ എന്ന അയൽ ഗ്രാമത്തിൽ നിന്നുള്ള ഒരു ക്രിസ്ത്യൻ പെൺകുട്ടിയെ കൊലപ്പെടുത്തിയെന്നാരോപിച്ച് 9 ജോർജിയൻ ജൂതന്മാരെ സച്ച്ഖെരെയിൽ അറസ്റ്റ് ചെയ്തിരുന്നു. രക്തദാഹത്തിന്റെ ഒരു ക്ലാസിക് കേസായ അവർ പെൺകുട്ടിയെ തട്ടിക്കൊണ്ടുപോയി ജൂതരുടെ മതപരമായ ആചാരങ്ങൾക്കായി രക്തം വേർതിരിച്ചെടുത്തതായി വ്യാജമായി ആരോപിക്കുകയായിരുന്നു. 1879 മാർച്ചിൽ, സാർ അലക്സാണ്ടർ രണ്ടാമന്റെ നീതിന്യായ പരിഷ്കരണത്താൽ ദക്ഷിണ കോക്കസസിൽ സൃഷ്ടിക്കപ്പെട്ട നിരവധി പുതിയ കോടതികളിൽ ഒന്നായി 1868 ന്റെ തുടക്കത്തിൽ സ്ഥാപിതമായ കുട്ടൈസി സർക്യൂട്ട് കോടതിയിലായിരുന്നു ഈ കേസിന്റെ വാദം കേട്ടത്. വിചാരണ വേളയിൽ, പ്രതിഭാഗം അഭിഭാഷകരായ പീറ്റർ അലക്‌സാണ്ട്രോവ്, ലെവ് കുപെർനിക്, മോയ്‌സി കിക്കോഡ്‌സെ എന്നിവർ ജൂത പുരുഷന്മാർക്കെതിരായ ആരോപണങ്ങൾ കൂടുതലും തെറ്റായ സാക്ഷ്യങ്ങളെ അടിസ്ഥാനമാക്കിയുള്ളതാണെന്ന് ജഡ്ജിമാരെ ബോധ്യപ്പെടുത്തി. എല്ലാ പ്രതികളെയും കുറ്റവിമുക്തരാക്കി. തൊട്ടുമുമ്പുള്ള വർഷം സെന്റ് പീറ്റേഴ്‌സ്ബർഗിൽ നടന്ന വളരെ പ്രചാരമുള്ള ഒരു ജൂറി വിചാരണയിൽ അലക്‌സാണ്ട്രോവ് റഷ്യൻ വിപ്ലവകാരിയായ വെരാ സസുലിച്ചിനെ ന്യായീകരിക്കുകയും അതിന്റെ ഫലമായി കുറ്റവിമുക്തനാക്കപ്പെടുകയും ചെയ്തിരുന്നു.

## അവലംബം

വർഗ്ഗം:ജോർജ്ജിയ (രാജ്യം)
ഗിസയിലെ ബൃഹത് സ്ഫിങ്ക്സ്

ലഘുചിത്രം|353x353ബിന്ദു|ഗിസയിലെ സ്ഫിങ്ക്സ് പ്രതിമ
ഈജിപ്തിലെ ഗിസയിൽ സ്ഥിതിചെയ്യുന്ന, മനുഷ്യന്റെ ശിരസ്സും സിംഹത്തിന്റെ ഉടലുമുള്ള സ്ഫിങ്ക്സിന്റെ ചുണ്ണാമ്പ് കല്ലിൽ നിർമ്മിച്ച ഒരു വലിയ ശില്പമാണ് **ഗിസയിലെ സ്പിങ്ക്സ്** അഥവാ **ഗിസയിലെ ബൃഹത് സ്ഫിങ്ക്സ്** (ഇംഗ്ലീഷ്: **Great Sphinx of Giza** Arabic: أبو الهول‎‎ *Abū al-Haul*.). സ്ഫിങ്ക്സ് പ്രതിമകൾ ലോകത്ത് അനേകം ഉണ്ടെങ്കിലും പൊതുവെ സ്ഫിങ്ക്സ് എന്ന പദത്താൽ ഗിസയിലെ സ്ഫിങ്ക്സിന്റെയാണ് വിവക്ഷിക്കപ്പെടുന്നത്. നൈലിന്റെ പടിഞ്ഞാറെക്കരയിൽ കിഴക്ക് ദർശനമായാണ് ഈ ശില്പം പണിതിരിക്കുന്നത്. ശില്പത്തിന്റെ മുഖം ഖഫ്രെ ഫറവോയെ പതിനിധികരിക്കുന്നതാണ് എന്ന് കരുതപ്പെടുന്നു.

പാദം മുതൽ വാൽ വരെ 238 അടിയും(73 മീ.), കീഴ്ഭാഗം മുതൽ ശിരസ്സ് വരെ 66.3 അടിയുമാണ് (20.21 മീ.) ഈ ശില്പത്തിന്റെ വലിപ്പം. ഈജിപ്തിലെ അറിയപ്പെടുന്ന ഏറ്റവും പഴക്കം ചെന്ന പുരാതന ശില്പങ്ങളിൽ ഒന്നാണ് സ്ഫിങ്ക്സ്. പുരാതന സാമ്രാജ്യത്തിൽ  ഫറവോആയിരുന്ന ഖഫ്രെയുടെ (c. 2558–2532 BC) ഭരണകാലത്താണ് ഇത് പണികഴിപ്പിക്കപ്പെട്ടത് എന്ന് കരുതപ്പെടുന്നു.

## നിർമ്മിതി
ഇടത്ത്‌|ലഘുചിത്രം|ഖഫ്രെ താഴ്വരയുടെ രൂപരേഖയും അതിൽ സ്ഫിങ്ക്സിന്റെ സ്ഥാനവും
ഗിസ പീഠഭൂമിയിലെ ഒരു പാറയിൽ കൊത്തിയുണ്ടാക്കിയ ഒറ്റക്കൽ ശില്പമാണ് സ്ഫിങ്ക്സ്. ഇതേ ക്വാറിയിൽനിന്നുതന്നെയാണ് പിരമിഡുകൾ ഉൾപ്പെടെയുള്ള ഗിസയിലെ മറ്റു പല നിർമ്മിതികൾക്കും ആവശ്യമായ ശിലകൾ ഖനനം ചെയ്തതും. സ്ഫിങ്ക്സിന്റെ പാദം ഉൾപ്പെടെയുള്ള കീഴ്ഭാഗം കട്ടിയേറിയ കൽപാളിയിലാണ് പെടുന്നത്. കഴുത്ത് വരെയുള്ള ഭാഗം താരതമ്യേന മൃദുലമായ കൽ പാളിയിൽ വരുന്നതിനാൽ സാരമായ ശിഥലീകരണത്തിന് സ്ഫിങ്ക്സിന്റെ ഈ ഭാഗം വിധേയമായിട്ടുണ്ട്. പക്ഷെ ശിരസ്സ് കൊത്തിയിരിക്കുന്ന കല്ല് കൂടുതൽ ഉറപ്പുള്ളതാണ്.

## പുനഃരുദ്ധാരണം
ലഘുചിത്രം|ഭാഗികമായി പുറത്തെടുത്ത സ്ഫിങ്ക്സ്, ca. 1878-ൽ.
[ലഘുചിത്രം|സ്ഫിങ്ക്സും പശ്ചാത്തലത്തിൽ  [Pyramid of Khafre|ഖഫ്രെയുടെ പിരമിഡും, 2005-ൽ.]]
ഒരുകാലത്ത് ഗിസ് നെക്രോപോളിസ് തന്നെ ഉപേക്ഷിക്കപ്പെട്ട നിലയിൽ ആയിരുന്നു. വളരെ നാളുകൾ മണൽ മൂടികിടന്ന സ്ഫിങ്ക്സ് പ്രതിമയെ ഉദ്ഖനനം ചെയ്ത് വീണ്ടെടുത്തത് ഈജിപ്തിലെ യുവ-ഫറവോ ആയിരുന്ന തുത്മോസ് നാലാമനാണ് (1401–1391 അല്ലെങ്കിൽ 1397–1388 BC). ബി.സി 1400ലായിരുന്നു ഇത്.

ഒരിക്കൽ ഗിസ പീഠഭൂമിയിൽ വിശ്രമിക്കുകയായിരുന്ന തുത്മോസിന് ഈജിപ്ഷ്യൻ ദേവനായിരുന്ന റായുടെ സ്വപ്നദർശനം ലഭിച്ചുവെന്നും, സ്വപ്നത്തിൽ സ്ഫിങ്ക്സിനെ മണ്ണിനടിയിൽനിന്നും വീണ്ടെടുക്കാൻ ആവശ്യപ്പെട്ടു എന്നുമാണ് ഐതിഹ്യം. സ്ഫിങ്കിസിന്റെ മുൻ കാലുകൾക്കിടയിലായി തുത്മോസ് സ്ഥാപിച്ച സ്വപ്ന ശിലയിൽ ഈ സംഭവത്തെ കുറിച്ച് ഹൈറോഗ്ലിഫിൿസ് ലിപിയിൽ വിവരിച്ചിട്ടുണ്ട്.

പിന്നീട് റംസ്സെസ് രണ്ടാമൻ ഫറവോ രണ്ടാംഘട്ട ഉദ്ഖനനം ഏറ്റെടുത്തിരിക്കണം എന്നും കരുതുന്നു.

ആധുനിക കാലഘട്ടത്തിൽ പുരാവസ്തു ഉദ്ഖനനം നടക്കുന്നത് എ.ഡി 1817ലാണ്. ഇറ്റാലിയൻ പുരാവസ്തുശാസ്ത്രജ്ഞനായ ഗിയോവാനി ബാറ്റിസ്റ്റ കാവിഗ്ലിയയുടെ നേതൃത്വത്തിൽ സ്ഫിങ്ക്സിന്റെ മാറ് വരെയുള്ള ഭാഗം മണ്ണിൽനിന്നും വീണ്ടെടുത്തു. 1925 നും 1936നും ഇടയിലാണ് സ്ഫിങ്ക്സിന്റെ മൊത്തമായും വീണ്ടെടുക്കുന്നത്. എമിലി ബറൈസ് എന്ന ഈജിപ്റ്റോളജിസ്റ്റിന്റെ നേതൃത്വത്തിലായിരുന്നു അത്.

## അവലംബം

## പുറത്തേക്കുള്ള കണ്ണികൾ

*Riddle of the Sphinx
*Egyptian and Greek Sphinxes 
*Egypt—The Lost Civilization Theory 
*The Sphinx's Nose
*What happened to the Sphinx's nose? 
*Sphinx photo gallery
അനിരുദ്ധ് ജഗന്നാഥ്

മൗറീഷ്യസിന്റെ മുൻപ്രധാനമന്ത്രിയും പ്രസിഡണ്ടും ആയിരുന്നു ** സർ അനിരുദ്ധ് ജഗന്നാഥ് (Sir Anerood Jugnauth)** GCSK, , QC, MP, PC (ജനനം: 29 മാർച്ച്1930 - മരണം: 3 ജൂൺ 2021), ഇതുകൂടാതെ മറ്റുപല ഗവണ്മെന്റ് സ്ഥാനങ്ങളും അദ്ദേഹം വഹിച്ചിട്ടുണ്ട്.

1995–2000 ഉം 2012–2014 കാലങ്ങളും ഒഴികെ 1980 -1990 കാലത്ത് തുടർച്ചയായി 1976 മുതൽ പല ഭരണഘടനാസ്ഥാനങ്ങളും വഹിച്ചുവരുന്ന ഇദ്ദേഹം മൗറീഷ്യസിലെ രാഷ്ട്രീയത്തിലെ ഒരു ഉന്നതശീർഷനാണ്.  1982 മുതൽ 1995 വരെയും തുടർന്ന് 2000 മുതൽ 2003 വരെയും ഇദ്ദേഹം മൗറീഷ്യസിന്റെ പ്രധാനമന്ത്രിയായിരുന്നു. 2003 - 2012 കാലത്തെ മൗറീഷ്യസിന്റെ പ്രസിഡണ്ടായും ഇദ്ദേഹം സേവനമനുഷ്ഠിച്ചു. 

## അവലംബം

## പുറത്തേക്കുള്ള കണ്ണികൾ
* 

|-

|-

|-

|-

വർഗ്ഗം:1930-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മൗറീഷ്യസ്
ചാർളി പുത്ത്

ഒരു അമേരിക്കൻ ഗായകനും ഗാനരചയിതാവും സംഗീത സംവിധായകനുമാണ് **ചാൾസ് ഓട്ടോ** "**ചാർലി**" **പുത്ത് ജൂനിയർ.** (/puːθ/; ജനനം ഡിസംബർ 2, 1991) is യൂട്യൂബിൽ ഇദ്ദേഹത്തിന്റെ ഗാനങ്ങൾ പ്രശസ്തമായതിലൂടെയാണ് ഇദ്ദേഹം ശ്രദ്ധേയനാവുന്നത്.

ഫ്യൂരിയസ് 7 എന്ന ചിത്രത്തിലെ പോൾ വാക്കർ നുള്ള ശ്രദ്ധാജ്ഞലിയായുള്ള *സീ യു എഗെയ്ൻ* എന്ന ഗാനം വിസ് ഖലീഫയുടെ കൂടെ രചിച്ചതും സഹ സംവിധാനം ചെയ്ത് ആലപിച്ചിട്ടുണ്ട്. ഈ ഗാനം ഒരു വലിയ ഹിറ്റായിരുന്നു.

## അവലംബം

വർഗ്ഗം:1991-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
സോയ് നീറോ

**Soy Nero (ഞാൻ നീറോ)**
2016ൽ പുറത്തിറങ്ങിയ സ്പാനിഷ് ഭാഷ ചിത്രമാണ് സോയ് നീറോ. ഇറാനിയൻ ചലചിത്രക്കാരനായ റഫീയ് പീറ്റ്സ് (Rafi Pitts) ആണ് ഇതിന്റെ സംവിധായകൻ .ബുക്കാറസ്റ്റ് (റോമെനിയ) ഫിലിം ഫെസ്റ്റിവലിൽ ഏറ്റവും മികച്ച സിനിമയ്ക്കുള്ള അവാർഡ് ഈ ചിത്രത്തിനു ലഭിച്ചു.
ബെർളിൻ ഫിലിം ഫെസ്റ്റ്, മയാമി ഫിലിം ഫെസ്റ്റ് , Cham Elysees FF എന്നീ മേളകളിലും പ്രദർശിപ്പിക്കപ്പെട്ട ഈ ചലചിത്രം 2016 ഡിസംബറിൽ നടന്ന ഇന്റർനാഷണൽ ഫിലിം ഫെസ്റ്റിവൽ ഓഫ് കേരള ഐ.എഫ്.എഫ്.കെ.)iffkയിലെ വിദേശ സിനിമ പട്ടികയിലുണ്ടായിരുന്നു.

## കഥ
മെക്സികൻ ജനതയുടെ വാഗ്ദത്ത ഭൂമിയായ അമേരിക്കയിലേക്ക് അനധികൃതമായി കുടിയേറാൻ ശ്രമിക്കുന്ന രണ്ട് സഹോദരങ്ങളാണ് ജീസസും, നീറോയും. ഈ ശ്രമത്തിൽ നീറോ പിടിക്കപ്പെടുകയും തിരച്ചയ്യക്ക്ക്കപ്പെടുകയും ചെയ്യുന്നു. അയാൾ പലതവണ വീണ്ടും ശ്രമിച്ച് ഒടുവിൽ അമേരിക്കയിലേക്ക് കടക്കുന്നു. അനധികൃത കുടിയേറ്റക്കാരന്റെ ജീവിത പ്രയാസങ്ങളെ മറികടക്കാൻ അയാൾ കണ്ടെത്തുന്ന മാർഗ്ഗം ഗ്രീൻ കാർഡ് സൈനികൻ ആവുക എന്നതാണ്. സൈനിക സേവനത്തിലൂടെ പൗരത്ത്വം ലഭിക്കുന്ന ഈ സംവിധാനം ഉപയോഗിക്കുന്ന നീറോ ഇറാഖിൽ സൈനിക സേവനം അനുഷ്ടിക്കുന്നു. കൂടെയുള്ളവർ രാജ്യത്തിനായി യുദ്ധം ചെയ്യുമ്പോൾ നീറോ ഗ്രീൻ കാർഡ് ലഭിക്കാൻ വേണ്ടിയാണ് യുദ്ധമുന്നണിയിലുള്ളത്.
കോർഡിനേഷൻ കോംപ്ലക്സ്

രസതന്ത്രത്തിൽ, **കോർഡിനേഷൻ കോംപ്ലക്സിൽ** കേന്ദ്ര ആറ്റമോ അല്ലെങ്കിൽ അയോണോ ആയ കോർഡിനേഷൻ കേന്ദ്രവും അതിനെ വലയം ചെയ്ത് തന്മാത്രകളോ, അയോണുകളോ ആയ ലിഗാന്റുകളും  (കോംപ്ലക്സിംഗ് ഏജന്റുകൾ) ഉൾക്കൊണ്ടിരിക്കുന്നു. പ്രത്യേകിച്ച് സംക്രമണ ലോഹങ്ങൾ ഉൾപ്പെട്ട സംയുക്തങ്ങൾ കോർഡിനേഷൻ കോംപ്ലക്സുകളാണ്. കേന്ദ്രം ലോഹ ആറ്റമായ കോർഡിനേഷൻ കോംപ്ലക്സിനെ ലോഹകോംപ്ലക്സ് എന്നു പറയുന്നു.

## നാമകരണവും സാങ്കേതികപദാവലിയും
കോർഡിനേഷൻ കോംപ്ലക്സുകളുടെ ഘടനകളും രാസപ്രവർത്തനങ്ങളും അനേകം വഴികളിലൂടെ വിവരിക്കാവുന്ന വിധം വ്യാപ്തിയുള്ളതാണ്. ഇത് ചിലപ്പോൾ ആശയക്കുഴപ്പങ്ങളുണ്ടാക്കാം. കേന്ദ്രലോഹ ആറ്റത്തോടോ അയോണിനോടോ ബന്ധിക്കപ്പെട്ടിരിക്കുന്ന ലിഗാന്റിലെ ആറ്റത്തിനെ **ഡോണർ ആറ്റം** എന്നു പറയുന്നു. ഒരു സാധാരണ കോംപ്ലക്സിൽ ഒരു ലോഹ ആറ്റം ഒരേപോലെയോ വ്യത്യസ്തമോ ആയ അനേകം ഡോണർ ആറ്റങ്ങളുമായി ബന്ധനത്തിലേർപ്പെടാം. ഒരു പോളിഡെന്റൈറ്റ് ലിഗാന്റ് എന്നത് ലിഗാന്റുകളുടെ അനേകം ആറ്റങ്ങൾ വഴി കേന്ദ്ര ആറ്റവുമായി ബന്ധനത്തിൽ ഏർപ്പെടുന്ന ഒരു തന്മാത്രയോ, അയോണോ ആണ്. കേന്ദ്ര ആറ്റവുമായി 2, 3, 4, 6 ബന്ധനങ്ങൾ വരെയുള്ള ലിഗാന്റുകളാണ് പൊതുവെയുള്ളത്. ഈ  കോംപ്ലക്സുകൾ ചിലേറ്റ് കോംപ്ലക്സുകൾ എന്നറിയപ്പെടുന്നു. ഇത്തരം കോംപ്ലക്സുകളുടെ രൂപീകരണം ചിലേഷൻ, കോംപ്ലക്സേഷൻ, കോർടിനേഷൻ എന്നിങ്ങനെ അറിയപ്പെടുന്നു.

കേന്ദ്ര ആറ്റത്തേയും (അല്ലെങ്കിൽ അയോൺ)എല്ലാ ലിഗാന്റുകളേയും ചേർത്ത് കോർഡിനേഷൻ സ്ഫിയർ എന്നു പറയുന്നു. ആദ്യ കോർഡിനേഷൻ കോംപ്ലക്സിൽ കേന്ദ്ര ആറ്റവും (അല്ലെങ്കിൽ അയോൺ) ഡോണർ ആറ്റങ്ങളും ഉൾക്കൊള്ളുന്നു.

കോർഡിനേഷൻ എന്നതുകൊണ്ട് അർഥമാക്കുന്നത് ലിഗാന്റുകളും കേന്ദ്ര ആറ്റവും തമ്മിലുള്ള കോർഡിനേഷൻ സഹസംയോജകബന്ധനങ്ങളാണ് (ഡൈപോളാർ ബന്ധനങ്ങൾ). പ്രഥമമായി ഒരു കോംപ്ലക്സ് എന്നത് ദുർബല രാസബന്ധനങ്ങൾ വഴി തന്മാത്രകൾ, ആറ്റങ്ങൾ അല്ലെങ്കിൽ അയോണുകൾ

വർഗ്ഗം:അകാർബണിക രസതന്ത്രം
വർഗ്ഗം:സംക്രമണ ലോഹങ്ങൾ
ദ ഏജ് ഒഫ് ഷാഡോസ്

2016 ഇറങ്ങിയ കൊറിയൻ ഭാഷ ചലചിത്രമാണ് ദ ഏജ് ഒഫ് ഷാഡോസ്.
2016ലെ Austin Fantastic Festൽ Action Features വിഭാഗത്തിൽ മികച്ച ചിത്രത്തിനുള്ള പുരസ്ക്കാരം ലഭിച്ച ചിത്രമാണിത്. 
Philadelphia, Goa, Busan മേളകളിൽ കളിച്ച ഈ ചിത്രം 2016 ഡിസംബറിൽ നടന്ന കേരള ചലച്ചിത്രോൽസവത്തിലെ (ഐ.എഫ്.എഫ്.കെ) ലോക സിനിമ വിഭാഗത്തിൽ പ്രദർശിപ്പിച്ചിരുന്നു.

## കഥ
1920 കളിലെ ജപ്പാൻ അധിനിവേശക്കാലമാണ് ഈ ചിത്രത്തിന്റെ ചരിത്ര പശ്ചാത്തലം. ജപ്പാൻക്കാർക്ക് വേണ്ടി ചാരപ്പണി നടത്തുന്ന കൊറിയക്കാരനാണ് ലീ ജുങ്ക് ചൂൾ. സ്വന്തം ജനതയെ അധിനിവേശ ശക്തികൾക്ക് ഒറ്റുകൊടുക്കുന്ന ലീ പക്ഷെ തന്റെ സഹപാഠിയായിരുന്ന ഒരു വിമത പോരാളിയുടെ മരണത്തിൽ അസ്വസ്ഥനാവുന്നു. തുടർന്ന് .  അയാൾ പിന്നിട് ജപ്പാനെതിരിൽ തിരിയാൻ പ്രേരിപ്പിക്കപ്പെടുന്നു. രണ്ട് കൂട്ടർക്ക് വേണ്ടിയും, രണ്ട് പേർക്കുമെതിരിലും പ്രവർത്തിക്കേണ്ടി വരുന്ന ലീയുടെ അനുഭവങ്ങളും സംഘർഷങ്ങളും ആണ് ഈ ആക്ഷൻ ചിത്രം.
ത്കിബുലി

പടിഞ്ഞാറൻ-മധ്യ ജോർജിയയിലെ ഒരു പട്ടണമാണ് **ത്കിബുലി - Tkibuli / Tqibuli ([[Georgian language|Georgian]]: ტყიბული)**.
ഇമെറെതി പ്രവിശ്യയിലെ വടക്കേ അറ്റത്ത് ആയാണ് ഈ പട്ടണം സ്ഥിതിചെയ്യുന്നത്. റച്ച പ്രവിശ്യയോട് അടുത്ത് കിടക്കുന്ന പ്രദേശമാണിത്. നകേരള പർവ്വതത്തിന്റെ താഴ്‌വരയിലാണ് ഈ പട്ടണം.കൽക്കരി ഖനനം നടക്കുന്ന പ്രദേശമാണിത്. മനുഷ്യ നിർമ്മിതമായ രണ്ടു തടാകങ്ങളുടെ -കൃത്രിമ ജലാശയങ്ങളുടെ ഇടയിലായി ഒരു പർവ്വത മേഖലയിലാണ് ത്കിബുലി പട്ടണം സ്ഥിതിചെയ്യുന്നത്. ഇവിടെ ഒൻപത് കൽക്കരി ഖനികൾ ഉണ്ടായിരുന്നു. എന്നാൽ, നിലവിൽ ഒരു ഖനി മാത്രമാണ് പ്രവർത്തിക്കുന്നത്. ത്കിബുലിയിലെ തേയില വളരെ പ്രസിദ്ധമാണ്. ഈ പ്രദേശത്ത് വളരുന്ന തേയിലകളാണ് ജോർജിയയിൽ വ്യാപകമായി വിൽപ്പന നടക്കുന്നത്.
## ചരിത്രം
1259- 1293 കാലഘട്ടത്തിൽ ഈ നഗരം നിലനിന്നിരുന്നതായി ചരിത്ര ലിഖിത രേഖകളിൽ വ്യക്തമാക്കുന്നുണ്ട്. 19ആം നൂറ്റാണ്ടിന് ശേഷമാണ് ഇവിടെ കൽക്കരി ഖനനം ആരംഭിച്ചത്. ഇതോടെ ഈ പ്രദേശം വ്യവസായ നഗരമായി. 1939ലാണ് ഈ പ്രദേശത്തിന് നഗര പദവി ലഭിച്ചത്.
## സമ്പദ്ഘടന
കൽക്കരി വ്യവസായമാണ് മുഖ്യമായ സാമ്പത്തിക മേഖല. 1825ലാണ് കൽക്കരി ഖനികൾ കണ്ടെത്തിയത്. 1846ൽ ഇവയുടെ ഖനന പ്രവർത്തനങ്ങൾ ആരംഭിച്ചു. ലോഹസംസ്‌കരണം ഫാക്ടറികൾ, താപനിലയങ്ങൾ എന്നിവക്കായാണ് ഇവിടെ പ്രധാനമായും കൽക്കരി ഉപയോഗിക്കുന്നത്.
സോവിയറ്റ് യൂനിയന്റെ തകർച്ചയ്ക്ക്‌ ശേഷം, ഖനികളിൽ കൽക്കരി ഖനനം ഫലത്തിൽ നിലച്ചു. കൽക്കരി സമ്പുഷ്ടീകരണ ഫാക്ടറികൾ നശിപ്പിക്കപ്പെടുകയും ചെയ്തു.
തേയില -ചായ ഫാക്ടറികളും ഈ നഗരത്തിൽ പ്രവർത്തിക്കുന്നുണ്ട്.
## ഗതാഗതം
തെർജോല, കുറ്റെയ്‌സി, അബ്രൊലൗറി എന്നീ പ്രദേശങ്ങളെ ബന്ധിപ്പിച്ച് കൊണ്ടുള്ള അന്തർ സംസ്ഥാന റോഡുകൾ ഇതു വഴി കടന്നു പോകുന്നുണ്ട്. കുറ്റെയ്‌സി - ത്കിബുലി റെയിൽവേ ലൈനും ഇതുവഴി കടന്നു പോകുന്നുണ്ട്. ജോർജിയയുടെ തലസ്ഥാനമായ റ്റിബിലിസിൽ നിന്ന് 264 കിലോമീറ്റർ ദൂരത്തായാണ് ഈ പ്രദേശം സ്ഥിതിചെയ്യുന്നത്. കുറ്റെയ്‌സിയിൽ നിന്ന് 42 കിലോമീറ്റർ ദൂരമാണ് ത്കിബുലിയിലേക്ക്.
## വിദ്യാഭ്യാസം, സംസ്‌കാരം
അഞ്ചു പബ്ലിക്ക് സ്‌കൂളുകളും ആറു കിന്റർഗാർട്ടെൻ സ്‌കൂളുകളും അഞ്ചു ലൈബ്രറികളും ഇവിടെ പ്രവർത്തിക്കുന്നുണ്ട്.
500 ഓളം പേർക്ക് ഇരിക്കാവുന്ന സിറ്റി കൾച്ചറൽ സെന്റർ - പീപ്പിൾസ് തിയേറ്റർ ഇവിടെയുണ്ട്.
മൈനേഴ്‌സ് എന്ന പേരിൽ ഒരു ഫുട്‌ബോൾ ക്ലബ്ബും ഫുട്‌ബോൾ സ്‌റ്റേഡിയവും ഇവിടെ സ്ഥിതിചെയ്യുന്നുണ്ട്.

## ചിത്രശാല

File:Tkibuli. A street in the city centre (Photo A. Muhranoff, 2011).jpg|സിറ്റി സെന്ററിലെ ഒരു തെരുവ്‌
File: Tkibuli Theatre (Photo A. Muhranoff, 2011).jpg|ത്കിബുലി മുൻസിപ്പൽ തിയേറ്റർ
File: Train station. Tkibuli (Photo A. Muhranoff, 2011).jpg|മുൻസിപ്പൽ റെയിൽവേ സ്റ്റേഷൻ, ത്കിബുലി
File: Tkibuli. View from north (Photo A. Muhranoff, 2011).jpg|ത്കിഹബുലി, വടക്ക് നിന്നുള്ള കാഴ്ച


## അവലംബം

*http://silknet.com/storage/uploads/wysiwyg/file/kodebi.pdf 
*http://georgianpost.ge/index.php?page=101&lang=geo

വർഗ്ഗം:ജോർജ്ജിയ (രാജ്യം)
കോമ്പസ് (വരക്കാനുള്ള ഉപകരണം)

ലഘുചിത്രം|വരക്കാനുപയോഗിക്കുന്ന കോമ്പസ്
ലഘുചിത്രം|ആരം കൃത്യമായി രേഖപ്പെടുത്തി വരക്കാൻ സഹായിക്കുന്ന കോമ്പസ്.
വരക്കാൻ വേണ്ടി ഉപയോഗിക്കുന്ന ഒരു ഉപകരണമാണ് കോമ്പസ്. വൃത്തം, അർദ്ധ വൃത്തം എന്നിവ വരക്കാൻ ഇത് ഉപയോഗിക്കുന്നു. ഡിവൈഡേഴ്സ് എന്ന നിലക്ക്മാപ്പിൽ ദൂരം അളക്കാനും ഇതുപയോഗിക്കുന്നു.

## ഇതും കാണുക
കാലിപ്പർ

## അവലംബം

വർഗ്ഗം:ഗണിതം
ഇന്ത്യൻ ദേശീയ ഫുട്ബോൾ ടീം

ഓൾ ഇന്ത്യ ഫുട്ബോൾ ഫെഡറേഷന്റെ നിയന്ത്രണത്തിലുള്ള ഫുട്ബോൾ ടീമാണു് ഇന്ത്യൻ ദേശീയ ഫുട്ബോൾ ടീം. ഓൾ ഇന്ത്യ ഫുട്ബോൾ ഫെഡറേഷൻ 1948 മുതൽ ഫിഫയിലും 1954 മുതൽ ഏഷ്യൻ ഫുട്ബോൾ കോൺഫെഡറേഷനിലും അംഗമാണ്. 1950 ൽ ഇന്ത്യൻ ടീം ലോകകപ്പിനു് യോഗ്യത നേടിയെങ്കിലും, സാമ്പത്തികബുദ്ധിമുട്ടുകൾ കാരണം പിന്മാറി. പിന്നീട് 1951 ഏഷ്യൻ ഗെയിംസിലും 1962 ഏഷ്യൻ ഗെയിംസിലും സ്വർണമെഡൽ നേടുകയും 1964 ഏഷ്യൻ ചാമ്പ്യൻഷിപ്പിൽ രണ്ടാം സ്ഥാനുവും നേടി.

ഫുട്ബോൾ ലോകകപ്പിൽ ഇന്ത്യ ഒരിക്കലും പങ്കെടുത്തിട്ടില്ല. 1950 ലെ ഫുട്ബോൾ ടൂർണമെന്റിൽ ടീമിൽ സ്ഥിരതാമസമാക്കാൻ യോഗ്യരല്ലായിരുന്നു . ടൂർണമെന്റിന്റെ തുടക്കത്തിനു മുൻപ് ഇന്ത്യ പിൻവാങ്ങി. ഏഷ്യയിലെ ഏറ്റവും മികച്ച ഫുട്ബോൾ ടൂർണമെന്റായ എ.എഫ്.സി. ഏഷ്യൻ കപ്പിൽ ഈ ടീം മൂന്നു പ്രാവശ്യം പ്രത്യക്ഷപ്പെട്ടു . മത്സരത്തിൽ അവരുടെ മികച്ച ഫലം 1964 ൽ റണ്ണേഴ്സ് അപ്പായി തീർന്നു. സൗത്ത് ഏഷ്യയിലെ ഏറ്റവും മികച്ച പ്രാദേശിക ഫുട്ബോൾ മത്സരവും സാഫ് ചാമ്പ്യൻഷിപ്പിൽ പങ്കെടുക്കുന്നുണ്ട് . ടൂർണമെന്റ് 1993 മുതൽ ആരംഭിച്ച ശേഷം ആറ് തവണ വിജയിച്ചു.

ഇന്ത്യയുടെ സുവർണ്ണ കാലഘട്ടത്തിൽ അതേ ഫലം കൈവരിക്കാതെ, 21-ാം നൂറ്റാണ്ടിന്റെ തുടക്കം മുതൽ സംഘം സ്ഥിരമായി പുനരുജ്ജീവിപ്പിക്കുകയുണ്ടായി. സാഫ് ചാമ്പ്യൻഷിപ്പ് വിജയം കൂടാതെ, നേതൃത്വത്തിൽ ബോബ് ഹഗ്ടൺ , ഇന്ത്യ പുനരാരംഭിക്കുന്നത് നേടി നെഹ്റു കപ്പ് ൽ 2007 ഉം 2009 പുറമേ സമയത്ത് orkut ലേക്ക് മാനേജിംഗ് സമയത്ത് 2008 എഎഫ്സി ചലഞ്ച് കപ്പ് . ചാമ്പ്യൻസ് കപ്പ് വിജയം 27 വർഷത്തിനുള്ളിൽ ആദ്യമായി ഏഷ്യൻ കപ്പ് യോഗ്യതാ ടൂർണമെന്റിന് യോഗ്യത നേടി. ദേശീയ ടീമിലെ എക്കാലത്തെയും മികച്ച ഗോൾ സ്കോറാണ് സുനിൽ ഛേത്രി . 91 ഗോളുകൾ. 139 അന്തർദേശീയ കളികളുളള  ഇന്ത്യയുടെ ഏറ്റവും മികച്ച കളിക്കാരൻ കൂടിയാണ് ഛെത്രി .

## അവലംബം

വർഗ്ഗം:ഇന്ത്യൻ ഫുട്ബോൾ
വർഗ്ഗം:ഏഷ്യയിലെ ദേശീയ ഫുട്ബോൾ ടീമുകൾ
അടൽ പെൻഷൻ യോജന

ഇന്ത്യയിലെ അസംഘടിതരായ തൊഴിലാളികൾക്കായി കേന്ദ്രസർക്കാർ അവതരിപ്പിച്ച പദ്ധതിയാണ് **അടൽ പെൻഷൻ യോജന**. 2015 ലെ കേന്ദ്ര ബജറ്റിൽ കേന്ദ്ര ധനമന്ത്രി അരുൺ ജെയ്റ്റ്ലിയാണ് പദ്ധതി പ്രഖ്യാപിച്ചത്. **2015 മേയ് 9** ന് കൊൽക്കത്തയിൽ പ്രധാനമന്ത്രി നരേന്ദ്ര മോദി പദ്ധതി ഉദ്ഘാടനം ചെയ്തു.

42 രൂപ മുതൽ 210 രൂപവരെ നിക്ഷേപിക്കുന്നവർക്ക് നിശ്ചിത കാലാവധി കഴിയുമ്പോൾ പ്രതിമാസം 1,000 രൂപ മുതൽ 5,000 രൂപവരെ പെൻഷൻ വാഗ്ദാനം ചെയ്യുന്നതാണ് പദ്ധതി. 18 നും 40 നുമിടയിൽ പ്രായമുളളവർ മാസം തോറും നിശ്ചിത തുക ഈ പദ്ധതിയിൽ അടയ്ക്കണം. 60 വയസ്സെത്താൻ ബാക്കിയുളള വർഷങ്ങൾ, മാസം തോറും പ്രതീക്ഷിക്കുന്ന പെൻഷൻ തുക എന്നിവയുടെ അടിസ്ഥാനത്തിലാണു മാസം തോറും അടയ്ക്കേണ്ട തുക തീരുമാനിക്കുന്നത്. പദ്ധതിയിൽ ചേരുന്നവർ നൽകുന്ന തുകയുടെ 50 ശതമാനമോ അല്ലെങ്കിൽ പ്രതിവർഷം പരമാവധി 1000 രൂപയോ ആണ് സർക്കാർ വിഹിതമായി അടയ്ക്കുക. ആദായ നികുതി ബാദ്ധ്യതയില്ലാത്തവർക്കാണ് പദ്ധതിയിൽ ചേരാൻ അവസരമുള്ളത്.
## അവലംബം

* '''Atal Pension Yojana 2020'''  Official site
* '''अटल पेंशन योजना 2020'''  Official site

വർഗ്ഗം: ഭാരതസർക്കാരിന്റെ ക്ഷേമപദ്ധതികൾ‎
3. https://www.bullfinchmedia.in/2020/11/how-to-applay-Atal-Pension-Yojana-APY.html 

Atal Pension Yojana
അക്കേർ

ലഘുചിത്രം|232x232ബിന്ദു|അക്കേർ

പുരാതന ഈജിപ്ഷ്യൻ വിശ്വാസപ്രകാരം പാതാള ലോകത്തിന്റെയും മരണത്തിന്റെയും ദേവനാണ് **അക്കേർ** (ഇംഗ്ലീഷ്:**Aker**).

## വിവരണം
ആദ്യകാലങ്ങളിൽ അക്കേർദേവനെ സിംഹരൂപിയായാണ് ആരാധിച്ചിരുന്നത്. ഒരുവശത്തേക്ക് തിരിഞ്ഞ് വായ് തുറന്നിരിക്കുന്ന രൂപമായിരുന്നു അക്കേറിന് ആദ്യകാലങ്ങളിൽ നൽകിയിരുന്നത്. പിന്നീട് രണ്ട് സിംഹങ്ങൾ ഒന്നായി ചേർന്ന്, അവയുടെ മുഖങ്ങൾ വിപരീതദിക്കുകളിലേക്ക് നോക്കിയിരിക്കുന്ന രൂപമാണ് അക്കേർദേവന് നൽകിയത്.

മധ്യ സാമ്രാജ്യം മുതൽക്കാണ് അക്കേറിനെ രണ്ട് സിംഹങ്ങളുടെ ജോഡിയായുള്ള രൂപത്തിൽ ആരാധിച്ചു തുടങ്ങിയത്. ഇതിൽ ഒരു സിംഹത്തിന്റെ പേര് ഇന്നലെ എന്നർത്ഥം വരുന്ന *ദ്വാജ്* എന്നും, മറ്റേതിന്റെത് നാളെ എന്നർഥം വരുന്ന *സെഫെർ* എന്നുമാണ്.  *മുന്നിലേക്കും പിന്നിലേക്കും നോക്കുന്നവൻ* എന്നൊരു വിശേഷണവും അക്കേറിനുണ്ട്. രണ്ട് സിംഹങ്ങൾക്കുമിടയിലായി ചക്രവാളത്തെ പ്രതിനിധികരിക്കും വിധം രണ്ട് മലകളും അതിനിടയിലായി സൂര്യഗോളവും ചിത്രീകരിച്ചിരിക്കുന്നു. പിൽക്കാലത്ത് സിംഹത്തിന്റെ സ്ഥാനത്ത് സ്ഫിങ്ക്സായും അക്കേറിനെ ചിത്രീകരിച്ചിരുന്നു.

## ആരാധന
പുരാതന ഈജിപ്റ്റിൽ ഒന്നാം രാജവംശത്തിലെ ഹോർ അഹ, ജേർ എനീ ഫറവോമാരുടെ കാലത്താണ് അക്കേർ എന്ന സങ്കല്പം ആദ്യമായി ആവിർഭവിച്ചത് .  അബിഡോസിലെ  ജേറിന്റെ ശവകുടീരത്തിൽനിന്നും ലഭിച്ച ഒരു ഫലകത്തിൽ അക്കേറിന്റെ രൂപം ആലേഖനം ചെയ്തിട്ടുണ്ടായിരുന്നു. അക്കേറിന്റെ പ്രധാന ആരാധനാകേന്ദ്രസ്ഥാനം ഏതായിരുന്നു എന്ന് വ്യക്തമല്ല, എങ്കിലും, തേത്തി ഫറവോയുടെ പിരമിഡ് ശാസനങ്ങളിൽ അക്കേറിനെക്കുറിച്ച് വിശദമായി വിവരിക്കുന്നുണ്ട്.

## അവലംബം

വർഗ്ഗം:ഈജിപ്ഷ്യൻ ദൈവങ്ങൾ
ചിമാക്കും

“**ചിമാക്കും**” അഥവാ “ചെമാക്കും” ഐക്യനാടുകളിലെ ഒരു അമേരിക്കൻ ഇന്ത്യൻ വർഗ്ഗമാണ്. ഇവർ സ്വയം അറിയപ്പെടുന്നത് അക്വോക്കുള എന്നും ചില സമയങ്ങളിൽ പോർട്ട് ടൌൺസെൻറ് ഇന്ത്യൻസ് എന്നീ പേരുകളിലുമാണ്. പത്തൊമ്പതാം നൂറ്റാണ്ടിൻറെ മദ്ധ്യത്തിൽ ഇവർ വസിച്ചിരുന്നത് ഹുഡ് കനാലിനും ഡിസ്കവറി ബേയ്ക്കും ഇടയിലുള്ള വാഷിങ്ടൺ സംസ്ഥാനത്തെ ഒളിമ്പിക് ഉപദ്വീപിൻറെ വടക്കുകിഴക്കൻ ഭാഗങ്ങളിലാണ്. അവരുടെ ആദ്യകാല വാസകേന്ദ്രം പോർട്ട് ടൌൺസെൻറ് ബേ, ക്വിമ്പർ ഉപദ്വീപ്, പോർട്ട ലുഡ്‍ലോവ് ഉൾക്കടൽ പ്രദേശത്തിൻറെ തെക്കുവശം എന്നിവയായിരുന്നു.

ഇക്കാലത്ത് ചിമാക്കും ജനങ്ങൾ “സ്കൊകോമിഷ് ഇന്ത്യൻ ട്രൈബ്(Skokomish Indian Tribe), ജയിസ് ടൌണ് സ്കല്ലാം (Jamestown S'Klallam), പോർട് ഗാമ്പിൾ ബാൻഡ് ഓഫ് സ്കാല്ലാം ഇന്ത്യൻസ് (Port Gamble Band of S’Klallam Indians) എന്നിങ്ങനെ മൂന്ന് ഫെഡലായി അംഗീകരിക്കപ്പെട്ട ഗോത്രങ്ങളായി ജീവിച്ചു വരുന്നു.

## അവലംബം
വർഗ്ഗം:അമേരിക്കൻ ഇന്ത്യൻ ജനത
ഹോൽക്കർ സ്റ്റേഡിയം

മധ്യപ്രദേശിലെ ഇൻഡോറിൽ സ്ഥിതി ചെയ്യുന്ന ഒരു രാജ്യാന്തര ക്രിക്കറ്റ് സ്റ്റേഡിയമാണ് ഹോൽകർ സ്റ്റേഡിയം. മധ്യപ്രദേശിലെ ഏറ്റവും പ്രധാനപ്പെട്ട രാജ്യാന്തര സ്റ്റേഡിയങ്ങളിലൊന്നാണിത്. അഗരത്തിലെ പ്രധാന സ്റ്റേഡിയമായിരുന്ന നെഹ്രു സ്റ്റേഡിയം2001 ഓടെ ഉപയോഗശൂന്യമായതിനാലാണ് രാജ്യാന്തര ക്രിക്കറ്റ് മൽസരങ്ങൾ ഹോൽകർ സ്റ്റേഡിയത്തിലേക്ക് മാറ്റപ്പെട്ടത്. ഇന്ത്യക്കുവേണ്ടി ഏകദിന ക്രിക്കറ്റിൽ രണ്ടാമത്  ഏറ്റവും ഉയർന്ന വ്യക്തിഗത സ്കോർ ഈ ഗ്രൗണ്ടിലാണ് കുറിക്കപ്പെട്ടത്. (2011ൽ വീരേന്ദർ സേവാഗ് വെസ്റ്റ് ഇൻഡീസിനെതിരെ നേടിയ 219 റൺസ് ).2016 ഒക്ടോബറിൽ ഇന്ത്യ - ന്യൂസിലൻഡ് ടെസ്റ്റ് പരമ്പരയിലെ മൂന്നാം മൽസരത്തിനു ആതിഥേയത്വം വഹിച്ചതോടെ ഇന്ത്യയിലെ 22ആമത് ടെസ്റ്റ് വേദിയായി ഹോൽകർ സ്റ്റേഡിയം മാറി. ആഭ്യന്തര ക്രിക്കറ്റിൽ മധ്യപ്രദേശ് ക്രിക്കറ്റ് ടീമിന്റെ ഹോം ഗ്രൗണ്ടാണിത്.
## അവലംബം

## പുറത്തേക്കുള്ള കണ്ണികൾ
*  ESPNcricinfo Website - Ground Page
* CricketArchive

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
ഫന

ഫന എന്ന വാക്കിന്റെ അർത്ഥം പ്രണയത്തിൽ തകർന്നടിയിൽ എന്നാണെകിലും സൂഫി സംജ്ഞ  പ്രകാരം സ്വന്തം സ്വത്വത്തെ ഇല്ലായ്മ ചെയ്യൽ എന്നാണ് . സാങ്കേതികമായി പറയുകയാണെങ്കിൽ മരിക്കുന്നതിന് മുൻപ് മരിക്കുക എന്നാണുദ്ദേശം  ദൈവിക സത്തയിലേക്കു അടുക്കാൻ വിവിധ പടവുകൾ ഒരു സൂഫി കയറേണ്ടതായിട്ടുണ്ട്. അവസാന പടവുകളിലൊന്നായ മഅരിഫത്തിൽ എത്തുമ്പോൾ ദൈവിക സത്തയെ വലയം പ്രാപിക്കുമെന്നു വിശ്വസിക്കുന്നു. അത്യുന്നത സ്നേഹ ഭാജനത്തിന്റെ സ്നേഹം അനുഭവിക്കുന്ന അവസ്ഥയിൽ സ്വയം മറക്കുന്ന ഉന്മാദാവസ്ഥയുണ്ടാകും  ഈ അവസ്ഥയെയാണ് സൂഫികൾ ഫന എന്ന്  വിശേഷിപ്പിക്കുന്നത്. 

വളരെ ചെറിയ വിഭാഗം സൂഫികൾ ഫനയുടെ സത്ത നുകർന്നതിനു ശേഷം  ബോധ മണ്ഡലത്തിലേക്ക് തിരികെയെത്തി പ്രബോധന പ്രചാരണ അധ്യാപനങ്ങളിൽ മുഴുകുകയോ രാഷ്ട്രീയമോ സാമൂഹികമായ കാര്യങ്ങളിൽ നേതൃത്വം നൽകുകയോ ചെയ്യും. എന്നാൽ ബഹു ഭൂരിപക്ഷം സൂഫികളും  ഇത്തരം ഉന്മാദ അവസ്ഥകളിൽ നിന്നും മുക്തമാകാതെ മരണപ്പെടുകയാണ് പതിവ്. ഫനയ്ക്കു മൂന്ന് ഘട്ടങ്ങൾ ഉണ്ടെന്ന്  കരുതപ്പെടുന്നു.

വർഗ്ഗം:സൂഫിമാർഗ്ഗം
റോഡ് സ്റ്റിവാർട്ട്

ഒരു ബ്രിട്ടീഷ് ഗായകനും ഗാനരചയിതാവുമാണ് **'സർ റോഡ്രിക്ക് ഡേവിഡ് "റോഡ്" സ്റ്റിവാർട്ട്**, CBE (ജനനം10 ജനുവരി 1945) 10 കോടി ആൽബങ്ങൾ ലോകമെമ്പാടുമായി വിറ്റഴിച്ച റോഡ് ഏറ്റവും കൂടുതൽ ആൽബങ്ങൾ വിറ്റഴിച്ച കലാകാരന്മാരിൽ ഒരാളാണ്  ബ്രിട്ടനിൽ ഇദ്ദേഹത്തിന്റെ 6 ആൽബങ്ങൾ തുടർച്ചയായി ഒന്നാം സ്ഥാനത്തെത്തിയിട്ടുണ്ട്..

2008-ൽ ബിൽബോർഡ് മാഗസിന്റെ ഏറ്റവും കൂടുതൽ വിജയിച്ച 100 കലാകാരന്മാരിൽ 17-ംാം സ്ഥാനം റോഡ് സ്റ്റിവാർട്ടിനായിരുന്നു. ഒരു ഗ്രാമി പുരസ്കാരം, ബ്രിട്ട് പുരസ്കാരം നേടിയിട്ടുള്ള ഇദ്ദേഹത്തെ ക്യൂ മാഗസിനും റോളിംങ്ങ്സ്റ്റോൺ മാഗസിനും തങ്ങളുടെ 100 മഹാന്മാരായ ഗായകരുടെ പട്ടികയിൽ ഉൾപ്പെടുത്തിയിട്ടുണ്ട് . രണ്ടു തവണ റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപ്പെട്ടിട്ടുണ്ട്.കുടാതെ യുകെ മ്യൂസിക്ക് ഹോൾ ഓഫ് ഫെയിം മിലും ചേർക്കപ്പെട്ടിട്ടുണ്ട്.

## അവലംബം

വർഗ്ഗം:1945-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ബേ ഓവൽ ക്രിക്കറ്റ് ഗ്രൗണ്ട്

ന്യൂസിലൻഡിലെ ടൗരാംഗയിലെ മൗണ്ട് മൗൻഗനൂയിൽ സ്ഥിതി ചെയ്യുന്ന ഒരു രാജ്യാന്തര ക്രിക്കറ്റ് മൈതാനമാണ് **ബേ ഓവൽ**. പ്രാദേശികമായി  ബ്ലെയ്ക്ക് പാർക്ക് എന്നാണ് ഈ മൈതാനം അറിയപ്പെടുന്നത്. 2007ലാണ് ഈ മൈതാനത്തിന്റെ നിർമ്മാണം പൂർത്തിയായത്. 10,000 പേരെ ഒരെ സമയം ബേ ഒവലിൽ ഉൾക്കൊള്ളാൻ കഴിയും. 2014ൽ കാനഡയും സ്കോട്ലന്റും തമ്മിൽ നടന്ന ലോകകപ്പ് യോഗ്യതാ മൽസരങ്ങളാണ് ഈ മൈതാനത്ത് നടന്ന അദ്യ രാജ്യാന്തര ക്രിക്കറ്റ് മൽസരം. ഏകദിന, ട്വന്റി 20 മൽസരങ്ങൾക്കാണ് ഈ മൈതാനം ആതിഥേയത്വം വഹിക്കാറുള്ളത്. ആഭ്യന്തര ക്രിക്കറ്റിൽ നോർത്തേൺ ഡിസ്ട്രിക്ട്സ് ടീമിന്റെ ഹോം ഗ്രൗണ്ടാണിത്.
## അവലംബം

## പുറത്തേക്കുള്ള കണ്ണികൾ
*Bay Oval at  ESPNcricinfo 
*Bay Oval at  CricketArchive

വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ